text:
नवका- पुरनका लेख सर्च करु...
गुवाहाटी मे विद्यापति स्मृति पर्व समारोह
रवि दिन 7 दिसम्बर के गुवाहाटी मे विद्यापति स्मृति पर्व समारोह के आयोजन कएल गेल अछि. समारोह के आयोजन मिथिला सांस्कृतिक समन्वय समितिक ओर सं कएल गेल अछि. समितिक सचिव छथिन्ह चन्द्र मोहन झा जी. पूर्वोत्तरक प्रवेशद्वार कहय जाय वाला गुवाहाटी मे बड़ मैथिल लोक रहय छथिन्ह. मैथिल लोक एहिठाम अपन मैथिल परम्परा... संस्कृति के जिंदा रखने छथिन्ह. पूरा धूमधाम सं पावनि त्योहार मनाबैत छथिन्ह. रवि दिन जे विद्यापति स्मृति पर्व समारोह भs रहल अछि ओ गुवाहाटी के प्राज्ञज्योति आईटीए सेंटर मे होएत. समारोह के लेल खासतौर सं दरभंगा आओर पटना सं मैथिल कलाकार सभ आबि रहल छथिन्ह. एहि ठाम बराबर मैथिली कार्यक्रम होएत रहैत अछि जेहि मे लोक सभ खूब बढ़ि-चढ़ि के हिस्सा लैत छथिन्ह. गुवाहाटी वाला विद्यापति स्मृति पर्व समारोह के संबंध मे कोनो जानकारी के जरूरत होए त अहां सचिव चंद्र मोहन झा सं 098640- 15388 नबंर पर फोन कs सकय छी.
रिपोर्ट- श्रवण कुमार झा, गुवाहाटी फोन-09957567550
सदस्यता लें टिप्पणियाँ भेजें (Atom)


c: text/html

text:
नवका- पुरनका लेख सर्च करु...
बढ़ल जिम्मेदारी नीतीश के...
भारी वोट सं जीतला के बाद नीतीश कुमार जी एक बेर फेर सं बिहार के मुख्यमंत्री के कुर्सी संभालि लेलाह. मंत्री सभ के विभागक बंटवारा सेहो भ गेल अछि. मुदा एहि जोरदार जीत के संग लोक के हिनका सं उम्मीद सेहो बढ़ि गेलन्हि.
एहि जीत सं नीतीश जीक आगां के रास्ता काफी कठिन भ गेलन्हि. चुनौती काफी बढ़ि गेलन्हि. आब हिनका सामने सभसं पैघ चुनौती लोक के उम्मीद पर खरा उतरनाय छनि. पिछला पांच साल मे जे ओ नहि करि पएलाह ओकरा अगिला पांच साल मे पूरा करय के होएतन्हि.
एहि बेरक चुनाव मे बिहार मे रहल वाला लोक के संग राज्य सं बाहर रहय वाला लोक सभ सेहो नीतीश जीक पक्ष मे अभियान चलौने छलखिन्ह. सभ गोटे अपन-अपन गाम बात क... चर्चा क नीतीश के पक्ष मे हवा बनौलखिन्ह. पिछला चुनाव सं बेसि भरोस देखैलखिन्ह.
नीतीश जी खुद चुनाव प्रचार के समय कहलखिन्ह जे पिछला पांच साल मे ओ नींव बनौलखिन्ह... बुनियाद कायम कएलखिन्ह... अगिला पांच साल मे इमारत बनौताह. आब एहि इमारत के बनाबए के लेल राज्य के मतदाता हुनका अपन इजाजत द देलखिन्ह.
राज्य सरकार के आब बिजली... हेल्थ... शिक्षा... सड़क... इंफ्रास्ट्रक्चर... खाद्य प्रसंस्करण... रोजगार जका दोसर चीज पर विशेष ध्यान देबय पड़तन्हि. सड़क... पानी के बाद सभ सं खास अछि बिजली. बिजली परियोजना के तेजी सं मंजूरी देबय के जरूरत अछि.
बिजली क्षेत्र मे निवेश बढ़ाबय के कोशिश करय पड़तन्हि. कोयला के लsक जे गतिरोध बनल अछि केंद्र के संग ओकरा दूर करय पड़तन्हि. संगहि-संग सौर ऊर्जा... पनबिजली... पवन ऊर्जा जैसन वैकल्पिक साधन पर जोर देबय पड़तन्हि.
सरकार के एकरा लेल राज्य सं बाहर रहय वाला बिहारी सभ के निवेश करय लेल आमंत्रित करबाक चाही. संगहि-संग पिछला बेर टाटा...अंबानी... महिन्द्रा जकां जे-जे उद्योगपति सभ बिहार दौरा कएने छलाह हुनका सभ के निवेश लेल तैयार करय के जरूरत अछि.
किएक तं राजनीतिक अस्थिरता के आब पांच साल तक कोनो गप नहि अछि. कानून-व्यवस्था के स्थिति सेहो सुधरल अछि. सरकार के हुनका सभ सं बात क... एहि चीज पर गौर करबाक चाही जे उद्योगजगत कि-कि सभ चाहैत अछि?
सरकार के निवेश के लायक माहौल तैयार करय के प्राथमिकता सं लेबाक चाही. जतेक निवेश होएत ओतेक लोक के रोजगार मिलत. लोक के रहन-सहन के स्तर सुधरत. राज्य के जीडीपी बढ़त. समृद्धि आएत.
इंफ्रास्ट्रक्चर के संग -संग सरकार के आईटी सेक्टर पर सेहो विशेष ध्यान देबाक चाही. बिहार जतय बेसि उद्योग धंधा नहि लागि सकैत अछि. आईटी क्षेत्र मे नीक संभावना अछि. बिहार के लड़का सभ काफी प्रतिभाशाली त छथिन्हे...एहि सं हुनका नीक मौका हाथ लगतन्हि.
बीपीओ... कॉलसेंटर...सॉफ्टवेयर... हॉर्डवेयर के संग आईटी सं जुड़ल दोसर काज सभ कएल जा सकैत अछि. एहि मे सरकार आईटी एक्सपर्ट के एक पैनल बना संभावना तलाशि सकैत अछि. बिहारी युवा सभ जे बाहर आईटी क्षेत्र मे उद्यम लगौने छथिन्ह एहिठाम सेहो हाथ आजमा सकय छथि.
एकर संग-संग सरकार के राज्य मे बेसि सं बेसि शिक्षा संस्थान खोलय के बढ़ावा देबाक चाही. साउथ के चेन्नई... बंगलुरु... पुणे जकां बिहार के सेहो फेर सं एजुकेशन हब मे तब्दील करबाक चाही. जेहि सं बेसि सं बेसि दोसर राज्य के छात्र सभ एहि ठाम पढ़य लेल आबय.
जतेक छात्र एहिठाम पढ़य लेल अएताह ओतेक आमदमी होएत. अखन बिहारक बड़ रास पाई पढ़ाई के नाम पर दोसर राज्य मे चलि जाएत अछि. बिहार आब ओहि पॉलिसी के अपना पाई कमा सकैत अछि. एहि के लेल बिहारी पाइ वाला लोक के नव-नव संस्थान खोलबाक चाही.
बिहार मे बड़ दिन सं फिल्म सिटी बनाबए के चर्चा सेहो चलैत अछि मुदा साकार रूप नहि ल रहल अछि. एहि के लेल प्रकाश झा... शेखर सुमन... बिहारी बाबू... मनोज वाजपेयी सभ के अपन-अपन अहम छोड़ि संग आबि पहल करबाक चाही.
बिहार मे मखान... माछ... आम... लीची सं जुड़क खाद्य प्रसंस्करण उद्योग के बढ़ावा द गाम के हाल सेहो सुधारल जा सकैत अछि. एकरे संग ग्रामीण पर्यटन सं सेहो कमाएल जा सकैत अछि. लोक के आर्थिक स्थिति सुधारल जा सकैत अछि.
मधुबनी पेंटिंग...टिकुली कला...के संग दोसर लोक कला के बढ़ा देबाक सेहो जरूरत अछि. ई सेहो काफी लोक के आमदनी के जरिया बनि सकैत अछि. एकर मार्केटिंग के नीक व्यवस्था करय के जरूरत अछि.
अगर सरकार एहि सभ के करय मे विफल रहैत अछि त फेर आगां हिनकर कोनो बहाना नहि चलतन्हि. अखन जे हाल लालू-राबड़ी आओर पासवान जीक छैनि... सेहो हाल हिनको भ सकय छनि. जनता के नहि त गद्दी पर बैसाबैत देर लगय छनि नहि उतारैत.
सदस्यता लें टिप्पणियाँ भेजें (Atom)

robotstxt: allowed

filter: keep


text:
रानुदेवी अधिकारी
रानु देवी अधिकारी (२७ नोभेम्बर १९३६ - ३० अप्रिल २०२०) नेपालक एकटा गायिका छल।[३] ओ नेपाली काँग्रेस पार्टी के प्रमुख नेतासभ में सँ एक छल। ओ रेडियो नेपालक पहिल महिला गायिका छल। दमन के समय में नेपाल के लोगसभ के दिल में आगि लगावे के लेल ओ रेडियो नेपाल पर "जागो नेपाली" जेहन क्रान्तिकारी गीत गावैत् छल। ओ स्वर्गीय नोना कोइराला के छोटकी बहिन छल। ओ, अपन बहिन, पाहुन युवराज अधिकारी आ कोइराला परिवार के अन्य सदस्यसभक साथ ही क्रान्ति के हिस्सा छल, जाहिसँ राणा शासन के अन्तिम पतन भेल।
रानु देवी, विराटनगर के बालिका विद्यालय में इतिहास के शिक्षिका सेहो छल।
ओ तीर्थ प्रसाद अधिकारी सँ विवाह केलक। हुनकर तीनटा बच्चा छल, जेकर नाम अर्चना शर्मा, अल्पना रेगमी आ अविन अधिकारी अछि।
सन्दर्भ सामग्रीसभ[सम्पादन करी]


text:
मिशेल विलियम्स
मिशेल इंग्रिड विलियम्स (जन्म ९ सेप्टेम्बर १९८०) अमेरिकी अभिनेत्री छी । सुरुवाती १९९०मे टेलिभिजनमे अतिथि भूमिकासभसँ सुरुवात करलाकक बाद विलियम्सक डब्ल्यू बी टेलिभिजन शृंखला डसंस् क्रिकमे अपन पात्र जेन लिंडलेसँ सफलता प्राप्त भेल । विलियम्स हैलोवीन एच२०:२० इयर्स लेटर (१९९८), डिक (१९९९) आर प्रोजैक नेशन (२००१) जेहन चलचित्रसभमे सेहो अभिनय करने अछि । ओ २०१६मे सर्टेन् विमिनमे अभिनय करने अछि । एहिक साथे मेनचेस्टर बाइ द सी आर ब्लु भेलेन्टाइन् जेहन चलचित्रमे सेहो अभिनय करने अछि । ओ २०१३मे टिन चोइज अवार्ड प्राप्त करने अछि ।
जीवनी[सम्पादन करी]


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शुक्रवार, 7 जून 2013
तरकारीबाली
- तरकारी लिअ ।हरियर, ताजा . . . ।
- गै पालक कोना छौ ?
- नै बेसी पचासे लगा देब ।
- पचास, बाप रे बाप. . .बड बेसी छौ . . . अच्छे ई खाइमे केहन लागै छै ?हम नै खेने छी ।
- नीके लागैत हेतै ।तीत तँ नहिये हेतै ।
- हेतै ?मने तूँहूँ नै खेने छहीं ।तोरा तँ अपन खेतेमे छौ तखन. . .
- एते ने मँहगाइ हइ जे एकरा खाइत ममता लागैत हइ ।बेच देबै तँ दू टाका कमा लेब, खेलासँ तँ किछु नै भेटतै ।
हम सोचमे पड़ि गेलौं ।जखन खेत बलाकेँ अपन उपजा खाइमे कोढ़ फटै छै तँ आम जनताक हाल केहन हेतै ?
अमित मिश्र


text:
गुरुपूर्णिमा विशेष – विश्वप्रसिद्ध मिथिला चित्रकलाक कलागुरू कृष्ण कुमार कश्यपजी के समर्पित होयत मिथिला लोक-चित्रकला प्रतियोगिता 2021 रजिस्ट्रेशन भेल प्रारंभ :: मणिभूषण ‘राजू’
मिथिला लोक-चित्रकला प्रतियोगिता 2021 विश्वप्रसिद्ध मिथिला चित्रकलाक कलागुरू कृष्ण कुमार कश्यपजी के समर्पित होयत। कश्यपजी पहिल मिथिला चित्रकला प्रतियोगिता 2019 के निर्णायक मंडल के अध्यक्ष संगहि एहि प्रतियोगिताक प्रारंभ के प्रेरणास्रोत छलाह। हमसब आयोजक रही आ हमरा सबसँ वा कलाकारगण सँ बेसी उत्साहित छलथि एहि प्रतियोगिताक प्रारंभ आ सतत आयोजन लय क।
बरहेता, दरभंगाक निवासी मिथिला विभूति स्व. श्री कृष्ण कुमार कश्यप मिथिला चित्रकलाक वृहत आयाम आ मिथिला चित्रकला प्रशिक्षण में समस्त जीवन समर्पित कयलन्हि। मिथिला चित्रकला के अनेक पुस्तक के लेखन संग हजारों कलाकारगण के प्रशिक्षक, मार्गदर्शक आ गुरूके रूप में हमसब हुनक सतत वंदन करैत छी।
आई गुरूपूर्णिमा के अवसर पर हमसब ई सूचना प्रेषित करैत आई सँ रजिस्ट्रेशन प्रारंभ कय रहल छी।
रजिस्ट्रेशन शुल्क पछिला वर्षक भाँति 501/- रहत।
प्रतियोगिताक विशेष जानकारी नियम आ शर्त के संग जल्दिए सार्वजनिक होयत।


text:
माँ कात्यायनी के दरबार मे आबै बला सभ भक्त लोकनिक मनोकामना पूरा होयत छैन्ह। माँ दुर्गा के छठम स्वरूप केर रूप मे माँ कात्यायनी स्थान केर ख्याति दूर-दूर तक अछि। मान्यता अछि कि 51 शक्तिपीठ मे सँ एक एहि स्थान पर माँ कात्यायनी भगवती केर दहिना भूजा गिरल छैन्ह। लोग सभ दूध व दही ल' माता केर दरबार मे पहुँचैत छैथ।
स्कन्द पुराण मे माँ कात्यायनी मंदिर केर चर्चा कायल गेल अछि। पौराणिक कथा केर अनुसार कात्यायनी ऋषि कोसी नदी के तट पर रहैत छला। ओ हरेक दिन कोसी नदी मे स्नान करि माँ कात्यायनी केर आराधना करैत छला। हुनक आराधना से प्रसन्न भ' माँ भगवती हुनका दर्शन देलैन्ह। माँ कात्यायनी मंदिर मे देश के विभिन्न भागक अलावा विदेश सभसे सेहो श्रद्धालु आबैत अछि।
कहल जायत अछि कि कालांतर मे एहि इलाका मे राजा मंगल सिंह केर शासन छल। एहि काल मे बीड़ी गमैली निवासी श्रीपत महाराज अप्पन गाय ल'के एहि इलाका मे आयल छला। एहि क्रम मे चौथम राज के राजा मंगल सिंह से हुनक मित्रता भेलैन्ह। जाहिक बाद राजा मंगल सिंह ई इलाका श्रीपत महाराज क' गाय केर देखभाल लेल देना छलैन्ह। गाय सभक देखभालक क्रम मे महाराज देखलैन्ह कि हरेक दिन एक गाय एक निश्चित स्थान पर पहुँचैत छल की स्वत: गाय केर स्तन से दूध निकले लागैत छल। धीरे-धीरे ई बात राजा के कान तक पहुँचल। राजा स्वयं ई दृश्य देखलैंह ते दंग रही गेला। स्थल केर खुदाई भेल तेँ ओता माँ के दहिना भूजा भेटल। जाहिके स्थापित करि पूजा-अर्चना होमे लागल। ओहि इलाका मे बेसी काल बाढ़ि आबैत अछि, मुदा बाढ़िक पैन कहियो माता केर चौखट पार नहि करैत अछि। माँ कात्यायनी मंदिर न्यास समिति केर उपाध्यक्ष युवराज शंभू कहला कि 1987 मे आयल भीषण बाढ़ि मे सेहो एको बून्द बाढ़िक पैन माता केर मंदिर मे प्रवेश नहि केलैन्ह।


text:
रेलक तत्काल सेवा टिकट के लेल पहचान पत्र जरूरी करय पर विचार भs रहल अछि. अखन तं एतेक अछि जे भोर मे आठ सं नौ बजे तक तत्काल टिकट एजेंट के कटाबय पर रोक लगा देल गेल अछि.. एहि फैसला के असर तं सिर्फ ओहि एजेंट पर पड़त जे नेट सं टिकट काटि बेचैत अछि.. मुदा लाइन मे लगि बुकिंग काउंटर सं टिकट कटाबय पर रोक नहि लागल अछि. अहां केना जानबय जे कोन आदमी एजेंट अछि आओर कोन नहि ? कोन दलाल अछि कोन नहि ?
फेर एजेंट खुद आम लोक के तरह नेट सं टिकट कटाएत तं अहां केना रोकबय? एहि काज के एजेंट दोसर कम्प्यूटर.... दोसर ठाम सं कs सकैत अछि. दोसर दस नाम सं कs सकैत अछि. एहि पर रोक लगनाय मुश्किल अछि....सवाल एजेंटो सभ के रोटी-रोटी कमाय-खाय के छै एहि लेल ओ सभ सेहो कोनो नहि कोनो काट तं खोजबे करत. तखनो रेल मंत्रालय के ई एकटा नीक कदम अछि जे तत्काल टिकट एजेंट के माध्यम सं नहि होएत... मुदा एहि पर पूरा रोक तखने लागत जखन पहचान पत्र सं टिकट मिलत. आओर रेलवे एकरा लागू करय पर विचार करि रहल अछि... एहि बारे मे चर्चा भेलाह के बाद किछ निर्णय आबि सकैत अछि..
अखन तं बुकिंग काउंटर खुलल नहि कि खिड़की पर दलालक कब्जा. बीच-बीच मे छापेमारी सेहो होएत रहैत अछि.... मुदा ऊंटक मुंह मे जीरा जकां अछि.. एहन स्थिति मे आम लोक के टिकट मिलत तं कोना... अखन तं हाल ई अछि जे आठ बजे काउंटर खुलल नहि कि तत्काल कोटा भरि जाए के बोर्ड लगि जाएत अछि.... नेट पर टिकट कटाबय जाउ तं वेबसाइट खुलबे नहि करत आठ सं नौ के बीच... देश मे रोज ढाई सं तील लाख टिकट इंटरनेट सं कटैत अछि. आओर करीब आठ लाख एजेंट अछि..
एजेंटक संख्या देखि अहां जानि सकैत छी जे एतेक एजेंट जं टिकट कटाएत तं आम लोक के केना टिकट मिलत. फेर एजेंटक काज रोज टिकट कटाबय के रहैत अछि एहि लेल ओ दस तरहक उपाय सेहो जानैत रहैत अछि... एहन मे आम लोक परेशान....फेर दलालक भारी फौज सेहो रहैत अछि. ओ ए कुमार....बी कुमार....आर कुमार... एस कुमार.... जकां नाम सं पहिनहिं टिकट कटा ब्लैक करैत रहैत अछि. एहन मे अगर पहचान वाला काज होएत अछि तं ओ किछ कारगर कदम भs सकैत अछि.


text:
कैल्ह बुधवार दिन राम मनोहर लोहिया केर पुण्यतिथि केर मौका पर हुनक मूर्ति पर हार चढ़ेबाक बाद मीडिया सँ बात करैत नीतीश कुमार कहला कि आय भलहिं स्वच्छता अभियान क' बहुत बेसी हाइलाइट कायल जे रहल अछि। लेकिन राम मनोहर लोहिया पहिल नेता छलाह जे 50 केर दशक म' स्वच्छता पर जोर देहाल आर एहि केर मुद्दा उठेला।
लोहिया केर अनुयायी रहल नीतीश कहला कि 'लोहिया एक बेर पंडित जवाहर लाल नेहूरू सँ कहने छला कि अगर अहाँ हर गाम आर शहर म' टॉइलट बनवा देब तेँ हम अहाँक विरोध करब छोईड़ देब।' अनुभवी समाजवादी नेता लोहिया सदिखन कहैत छलाह कि महिला सभ क' खुला म' शौच के लेल जाय परैत छैन्ह इ सभ सँ पैघ श्राप थीक। नीतीश कुमार आगा कहला कि बिहार स्वच्छता अभियान केर अनुसरण करत लेकिन लोहिया केर याद म' एहि केर नाम 'लोहिया स्वच्छ बिहार' होयत।


text:
राखी पूर्णिमा भाइ-बहिनक प्रेमक पाबनि अछि. 21सम शताब्दी मे आब skype/hangout पर सेहो राखी बन्हाओल जाए लागल अछि मुदा एहि दिन बहिन भाइ कें राखी बन्हबा लेल बाट तकैत छलीह. ई गाम-घर मे एखनो एहिना देखल जाइत अछि.
साधन-संसाधन रहने आब लोक कें ताइदिन जकां बटतक्की नै रहै छै, तखन प्रेम त' प्रेमे होइ छै ओ जुग बदलने थोड़हि ने बदलै छै!
एम्हर कएक दिन सं मैथिली गायिका पूनम मिश्राक गाओल ओ शिवकुमार झा 'टिल्लू' द्वारा लिखित ई गीत यूट्यूब ओ सोशल मीडिया पर लोकक धियान आकर्षित क' रहल अछि.
आउ, ई गीत सुनैत मिथिमीडिया दिस सं राखीक बहुत रास बधाइ ओ शुभकामना स्वीकार करी.
पूनम मिश्राक गीत-संगीत सुनबा लेल हिनक YouTube चैनेल Subscribe करी.
Tags: Video कला-संस्कृति हालचाल


text:
चौरचन अप्पन सभ एकटा विशेष पाबैन अछि । जाहि में श्रापित चांद केर पूजा कएल जाएत अछि…
Category: विरासत
कपिलेश्वर स्थान मंदिर…जतअ पूजा करअ लेल राजा जनक प्रतिदिन आबैत रहलाह
मिथिला के कपिलेश्वर स्थान मंदिर महादेव के एकटा प्राचीन मंदिर अछि जे दरभंगा-जयनगर मार्ग पर पड़ैत अछि ।…
ॐ नमः शिवाय, ॐ एकादश रुद्राय
मिथिलाचंल केर हृदय स्थल ग्राम मंगरौनी । आ मंगरौनी के हृदय स्थल में छथि महादेव के…
सौभाग्य केर व्रत…वट सावित्री (बरसाइत)
वट सावित्री व्रत यानी बरसाइत व्रत मिथिला के एकटा प्रमुख पाविनि अछि । बरसाइत के तारीख…
सभक मनोकामना पूर्ण करैत उच्चैठ भगवती
मां जानकी के निवास स्थान मिथिला । राजा जनक केर धरती…जेकर पहचान पान मखान आ माछ…


text:
कलकत्ता/गोहाटी : लेखक-संपादक सत्यानंद पाठकक अकस्मात् ह्रदय गति रुकि गेला सं निधन भ' गेलनि. शुक्र दिन भोरे गोहाटी मे ओ अंतिम सांस लेलनि. एहि खबरि सं मैथिलीनेही लोकनि मे शोक व्याप्त अछि. हिन्दी दैनिक पूर्वोदय केर संपादनक संगहि ई मैथिली पत्रिका पूर्वोत्तर मैथिल आ पूर्वोत्तर मैथिल समाज केर संपादक रहल छलाह. पूर्वोत्तर मे मिथिला-मैथिलीक परचम लहरओने छलाह आ मैथिली साहित्यक श्रीवृद्धि मे लागल रहैत छलाह. हुनक अकस्मात् निधनक समादक सोशल मीडिया ओ टेलीफोनक माध्यम सं मैथिलजन शोक व्यक्त क' रहलाह अछि.
साहित्यिक बिभूति आनंद लिखैत छथि जे मैथिली साहित्यक स्वर बुलंद केनिहार उपन्यास 'गाम गेल छलहुँ' केर चर्चित लेखक ओ संपादक नै रहलाह, श्रद्धांजलि.
राजनेता रत्नेश्वर झा दुःख व्यक्त करैत लिखने छथि जे हुनका गेला सं हमर पारिवारिक क्षति भेल बुझना जा रहल अछि. हुनक मार्गदर्शन पार्टी कें भेटैत रहल छल. मिथिला-मैथिलीक सजग सपूत असमय छोड़ि गेलाह.
कवि लक्ष्मण झा 'सागर', कोकिल मंच केर नबोनारायण मिश्र, अशोक झा आदि अनेक लोकनि हुनक असामयिक निधन पर दुःख प्रकट केलनि. ई सिलसिला दिनभरि चलैत रहल. सत्ते ई मैथिलीक अपूरणीय क्षति अछि.
(फोटो : फेसबुक)
Tags: हालचाल हालचाल : एहिपार


text:
मलाला युसुफजई
मलाला युसुफजई (पश्तो: ملاله یوسفزۍ जन्म: १२ जुलाई १९९७)[१] बच्चासभक अधिकार सुनिश्चित करवाक लेल प्रयत्नशील कार्यकर्ताक रुपमे जानल जाएत अछि । ओ पाकिस्तानक खैबर-पख्तुनख्वा प्रान्तक स्वात जिलामे स्थित मिङ्गोरा शहरक एक छात्रा छी ।[३][४] १३ सालक उमरमे ओ तहरिक-ए-तालिबान शासनक अत्याचारक बारेमे बिबिसी उर्दू सेवाक लेल एक ब्लग लिखलक जे बादमे जाए बहुतेक चर्चित भेल आ हुनका स्वातक लोकमे प्रतिष्ठित बनाए देलक । अक्टुबर २०१२ मे, मात्र १४ वर्षक आयुमे अपन उदारवादी प्रयासक कारण ओ आतङ्कवादीक हमलाक शिकार बनि गेल, जहि सँ ओ पूर्ण रुप सँ घाइल भऽ गेल आ अन्तर्राष्ट्रिय मिडियाक चर्चामे आबि गेल ।[५]
बाल्यावस्था[सम्पादन करी]
मलाला युसुफजई मिङ्गोरा, जे स्वातक मुख्य शहर छी ,जतए ओ रहैत अछि । मिङ्गोरा पर तालिबन मार्च २००९सँ मई २००९ तक कब्जा करने छल, तखन तक पाकिस्तानी सेना क्षेत्रक नियन्त्रण हासिल कर लेल अभियान शुरू करलक । संघर्षक दौरान, ११ सालक उम्रसँ मलाला डायरी लिखलेल शुरू क देने छल । वर्ष २००९मे छद्म नाम "गुल मकई"क तहत बीबीसी ऊर्दूक लेल डायरी लिख मलाला पहिल बेर दुनियाक नजरमे आएल छल । जेहिमे ओ स्वातमे तालिबानक कुकृत्योक वर्णन कएल छल आर अपन दर्दक डायरीमे बया करलक।[३] डायरी लिखैक शौकीन मलाला अपन डायरीमे लिखने छल, 'आइ स्कूलक अन्तिम दिन छल एहिद्वारे हमसभ मैदान पर कुछ बेसी देर खेलक फैसला करलौ । हमर माननाइ अछि कि एक दिन स्कूल खुलत लेकिन जाइत समय हम स्कूलक इमारत क एना देखलौ कि जेना हम एत फेर कहियो नइ आएब ।'
मलाला ब्लग आर मिडियामे तालिबानक ज्यादतिक बारेमे जबसँ लिखलेल शुरू केएलक तबसँ मलालाक बहुत बेर धमकिया मिलल। मलाला तालिबानक कट्टर फरमानसँ जुडल दर्दनाक दास्तानक महज ११ सालक उम्रमे अपन कलमक जरियासँ लोगक सामने आनैक काम करने छल । मलाला उ पिडित लडकिसभमे अछि जे तालिबानक फरमानक कारण लम्बा समय तक स्कूल जाएसँ वन्चित रहल । तीन साल पहिले स्वात घाटीमे तालिबान लडकिसभक स्कूल जाए पर पाबंदी लगा देने छल । लडकिसभक टीवी कार्यक्रम देखलेल सेहो मनाही छल । स्वात घाटीमे तालिबानिक कब्जा छल आर स्कूलसँ लक बहुत चीजपर पाबंदी छल । मलाला सेहो एकर शिकार भेल । लेकिन अपन डायरीक माध्यमसँ मलाला क्षेत्रक लोगसभक नै खाली जागरुक करलक बल्कि तालिबानक खिलाफ खडा सेहो करलक । तालिबान वर्ष २००७मे स्वातक अपन कब्जामे ल लेने छल । आर लगातार कब्जामे राखने छल । तालिबानि लडकिसभक स्कूल बन्द क देने छल । कारमे म्यूजिकसँ लक सडक पर खेलै तक पर पाबंदी लगा देल गेल छल । उ दौरक अपन अनुभवक आधार पर मलाला बीबीसी उर्दू सेवाक लेल जनवरी, २००९मे एक डायरी लिखने छल । एहिमे उ जिक्र करने छल कि टीवी देखपर रोक क चलते ओ अपन पसन्दीदा भारतीय सीरियल राजा की आएगी बारात नै देख पावैत छल।[६]
वर्ष २००९मे न्यूयार्क टाइम्स मलाला पर एक फिल्म सेहो बनेने छल । स्वातमे तालिबान आतंक आर महिलाक शिक्षापर प्रतिबंध विषय पर बनल इ फिल्मक दौरान मलाला अपनाक रोक नै सकल आर कैमराक सामने कान लागल । मलाला डॉक्टर बनक सपना देख रहल छल आर तालिबानि ओकरा अपन निशाना बना लेलक । एहि दौरान दुइ सय लडकिसभक स्कूलक तालिबानसँ ढहा देने छल । वर्ष २००९मे तालिबान साफ कहने छल कि १५ जनवरीक बाद एकोटा लडकी स्कूल नइ जाएत । अगर कोई इ फैसलाक मानैसँ इंकार करैत अछि त अपन मौतक लेल उ खुद जिम्मेदार रहत।[६]
जब स्वातमे तालिबानक आतंक कम भेल त मलालाक पहिचान दुनियाक सामने आएल आर ओकरा बहादुरीक लेल अवार्डसँ नवाजल गेल । एहिक साथ ओ इन्टरनेशनल चिल्ड्रन पीस अवार्ड (२०११)क लेल सेहो नामित भेल । (२०११मे ओ नइ जीत सकल, मुदा बादमे २०१३मे मलालाक ई अवार्ड सेहो मिलल)।
हत्याक प्रयास[सम्पादन करी]
पाकिस्तानक ‘न्यू नेशनल पीस प्राइज’ हासिल कर वाली १४ वर्षीय मलाला यूसुफजई तालिबानक फरमानक बावजूदओ लडकिसभक शिक्षित करक अभियान चला रहल अछि । तालिबान आतंकी एहि बातसँ तमशाक ओकरा अपन हिट लिस्टमे ल चुकल छल । संगठनक प्रवक्ताक अनुसार,‘ई महिला पश्चिमी देशक हितक लेल काम क रहल अछि । ओ स्वात इलाकामे धर्मनिरपेक्ष सरकारक समर्थन करने छल । एहि कारणसँ ओ हमार हिट लिस्टमे अछि । अक्टोबर २०१२मे, स्कूलसँ आबैत समय ओकारा पर आतंकिसभ हमला करलक जेहिमे ओ बुरी तरह घायल भ गेल । एहि हमलाक जिम्मेदारी तहरीक-ए-तालिबान पाकिस्तान (टीटीपी)लेलक।[५][७][८] बादमे इलाजक लेल ओकरा ब्रिटेन ल जाएल गेल जत डॉक्टरक अथक प्रयासक बाद मलालाक बचा लेल गेल ।
पुरस्कार आर सम्मान[सम्पादन करी]
पाकिस्तानक राष्ट्रिय युवा शान्ति पुरस्कार - २०११[सम्पादन करी]
अत्यन्त प्रतिकूल परिस्थितिमे शान्तिक बढावा देबक लेल ओकरा साहसी आर उत्कृष्ट सेवाक लेल, ओकरा पहिल बेर १९ दिसम्बर २०११क पाकिस्तानी सरकारद्वारा पाकिस्तानक पहिल युवाक लेल राष्ट्रिय शान्ति पुरस्कार मलाला युसुफजईक मिलल छल।[९] मिडियाक आगु बादमे बोलैत, ओ शिक्षा पर केन्द्रित एक राजनितिक दल बनाबैक इरादा राखलक। सरकारी गर्ल्स सेकेन्डरी स्कूल, मिशन रोड,क तुरन्त ओकर सम्मानमे मलाला युसुफजई सरकारी गर्ल्स सेकेन्डरी स्कूल नाम देल गेल ।[१०]
अन्तर्राष्ट्रिय बाल शान्ति पुरस्कारक लेल नामाँकन (२०११)[सम्पादन करी]
अन्तरराष्ट्रिय बच्चासभक वकालत करवाला समूह किड्स राइट्स फाउंडेशन युसुफजईक अन्तर्राष्ट्रिय बाल शान्ति पुरस्कारक लेल प्रत्याशिमे शामिल करलक, ओ पहिल पाकिस्तानी लडकी छल जेकरा एहि पुरस्कारक लेल नामांकित कएल गेल । दक्षिण अफ्रीकाक नोबेल पुरस्कार विजेता डेसमंड टूटू एम्स्टर्डम, हॉलैन्डमे एक समारोहक दौरान २०११क ई नामांकनक घोषणा करलक, लेकिन युसुफजई एहि पुरस्कार नइ जीत सकल आर एहि पुरस्कार दक्षिण अफ्रीक़ाक १७ वर्षीय लडकी जीत लेलक ई पुरस्कार बच्चासभक अधिकारक लेल काम करवाला संस्था हरेक साल एकटा लडकीक दैत अछि ।[११]
साखारफ (सखारोभ) पुरस्कार (२०१३)[सम्पादन करी]
मलाला युसुफजईक यूरोसंसदद्वारा वैचारिक स्वतन्त्रताक लेल साखारफ पुरस्कार प्रदान कएल गेल अछि । बच्चाक शिक्षाक अधिकारक लेल संघर्षमे महती भूमिका निभाबक लेल ओकरा ई पुरस्कार देल गेल अछि ।[१२]
मेक्सिकोक समानता पुरस्कार (२०१३)[सम्पादन करी]
मलाला युसुफजईक इक्वेलिटी एंड नान डिस्क्रिमीनेशनक अन्तरराष्ट्रिय पुरस्कार दिय जाइक घोषणा भेल अछि । मेक्सिकोमे भेदभाव निरोधक राष्ट्रिय परिषदक दिससँ जारी बयानमे ई जानकारी देल गेल अछि । बयानमे कहल गेल अछि कि मलालाक ई पुरस्कार मानवाधिकारक रक्षाक लेल ओकर प्रयास विशेषतया जाति, उम्र, लिंग मे भेदभाव करल बिना शिक्षाक अधिकारक लेल संघर्षक देखैत देल जा रहल अछि ।[१३]
संयुक्त राष्ट्रक २०१३ मानवधिकार सम्मान (ह्यूमन राइट अवॉर्ड)[सम्पादन करी]
संयुक्त राष्ट्र मलाला युसुफजईक २०१३क मानवधिकार सम्मान (ह्यूमन राइट अवॉर्ड) देबक घोषणा करलक । ई सम्मान मानवधिकारक क्षेत्रमे बेहतरीन उपलब्धिक लेल हरेक पाच सालमे देल जाएत अछि । एहिसँ पहिले ई सम्मान पावैवालामे नेल्सन मण्डेला, पूर्व अमेरिकी राष्ट्रपति जिम्मी कार्टर आ एमनेस्टी इन्टरनेसनल आदि शामिल अछि । मलालाक अतिरिक्त पाच अन्यक सेहो इ अवॉर्ड सँ सम्मानित केएल गेल अछि।[१४]
नोबेल पुरस्कार[सम्पादन करी]
बच्चा आर युवाक दमनक खिलाफ आर सबक शिक्षाक अधिकारक लेल संघर्ष करवाला भारतीय समाजसेवी कैलाश सत्यार्थीक साथ संयुक्त रूपसँ ओकरा शान्तिक नोबेल पुरस्कार प्रदान कएल गेल छल । १० दिसम्बर २०१४क नर्वेमे आयोजित एक कार्यक्रममे ई पुरस्कार प्रदान कएल गेल । पुरस्कार प्रदान करैत मातर सभागृहमे उपस्थित सब खडा भक तालि बजेलक । १७ वर्षक आयुमे नोबेल पुरस्कार प्राप्त करवाली मलाला दुनियाक सबसँ कम उम्र वाली नोबेल विजेती बैन गेल। [१५]
बाहरी जडी[सम्पादन करी]
- "Interview with 14-year-old Malala Yousafzai who was shot by Taliban (video)"। (Article with link to New York Times film from 2009 featuring Malala, in English)
- "After the Taliban: Swat women on changing life"। {BBC piece from 2011 with quote from Malala)
सन्दर्भ[सम्पादन करी]
- ↑ १.० १.१ The Associated Press (१९९७-०७-१२), "Pakistani girl shot by Taliban able to stand, doctors say", Canadian Broadcasting Corporation, अन्तिम पहुँच २०१२-१०-१९।
- ↑ Memmot, Mark (९ अक्टोबर २०१२), "Talibadiaryn Say They Shot Teenaged Pakistani Girl Who Exposed Their Cruelty", NPR, अन्तिम पहुँच १५ अक्टोबर २०१२।
- ↑ ३.० ३.१ "Diary of a Pakistani schoolgirl", BBC News, १९ जनवरी २००९।
- ↑ "Pakistani girl, 13, praised for blog under Taliban", BBC News, २४ Nov. २०११।
- ↑ ५.० ५.१ http://www.guardian.co.uk/world/2012/oct/09/pakistan-girl-shot-activism-swat-taliban
- ↑ ६.० ६.१ http://www.bhaskar.com/article/INT-taliban-gun-down-girl-who-spoke-up-for-rights-3904692-PHO.html?seq=6&RHS-pasandeeda_khabaren=
- ↑ Guerin, Orla (९ अक्टोबर २०१२), "Malala Yousafzai: Pakistan activist, 14, shot in Swat", BBC, अन्तिम पहुँच २०१२-१०-०९।
- ↑ Walsh, Declan (अक्टुबर १०, २०१२), "Girl Shot by Taliban in Critical Condition After Surgery", New York Times, अन्तिम पहुँच २०१२-१०-१०।
- ↑ Khan, Sumera (२० दिसम्बर २०११), "National peace prize named after Malala Yousafzai", The Express Tribune News Network with the International Herald Tribune, अन्तिम पहुँच ६ जनवरी २०१२।
- ↑ "Malala in the House, plans to launch political party", The Dawn Media Group, ४ जनवरी २०१२, अन्तिम पहुँच ६ जनवरी २०१२।
- ↑ "Swat girl falls short of getting world peace prize", PakTribune, २४ Nov. २०११।
- ↑ "मलाला युसुफजाईक मिलल साखारफ पुरस्कार", रेडियो रूस, २० नवम्बर २०१३, अन्तिम पहुँच २६ नवम्बर २०१३।
- ↑ "मलाला युसुफजईक मैक्सिकोक समानता पुरस्कार", हिंदुस्तान मिडिया समूह, २५ नवम्बर २०१३, अन्तिम पहुँच २६ नवम्बर २०१३।
- ↑ "मलालाक संयुक्त राष्ट्र ह्यूमन राइट अवॉर्ड", नवभारत टाईम्स, ६ दिसम्बर २०१३, अन्तिम पहुँच ७ दिसम्बर २०१३।
- ↑ "The Nobel Peace Prize for 2014" [शान्तिक लेल नोबल पुरस्कार-2014] (Press release) (अंग्रेज़ीमे), ओस्लो: नोबल मिडिया एबी, १० अक्टूबर २०१४, अन्तिम पहुँच १० अक्टूबर २०१४।


text:
कोलकाता। 29 दिसम्बर। मोदी सरकार नोटबंदी लागू करबाक बाद कैको मोर्चा पर लड़ी रहल अछि। एक दिस विपक्ष हमलावर अछि तेँ दोसर दिस नोटबंदी के बाद से होय बला परेशानी, मुदा आब पीएम मोदी के लेल परेशान करै बला खबैर आइब रहल अछि। नोटबंदी के बाद देश भरी मे जारी नकदी केर किल्लतक बीच बंगाल के सालबनी स्थित करेंसी प्रिंटिंग प्रेस केर कर्मचारि सभ द्वारा ओवरटाइम ड्यूटी करबा से इंकार केर कारण नोटबंदी के संकट आर बढ़ी सकैत अछि।
नोटबंदी के बाद से बंगाल के मेदिनीपुर जिला मे स्थित एहि प्रेस के कर्मचारी लगातार ओवरटाइम ड्यूटी करैत छलाह ताकि बेसी से बेसी नोट छपल जे सके। कर्मचारी यूनियन कहलनि कि निरंतर ओवरटाइम करबाक वजह से कर्मचारी सभ तेजी से बीमार भ' रहल छैथ। ऐना मे हुनका सभक लेल आब ओवरटाइम ड्यूटी करब मुश्किल अछि। सालबोनी केर करेंसी प्रिंटिंग प्रेस मे फिलहाल 12-12 घंटा के दुइ शिफ्ट मे नोटक छपाई चैल रहल अछि।
इस प्रेस मे सात सौ कर्मचारी काज करैत छैथ। ऐता दस टाका सँ ल'के दुइ हजार टाका तक के नोटक छपाई होयत अछि। ओवरटाइम के चलते एहि प्रिंटिंग प्रेस से फिलहाल छह करोड़ 80 लाख नोटक छपाई होयत छल। मुदा आब कर्मचारि सभक ओवरटाइम करबा से मना केलाक बाद सिर्फ तीन करोड़ 40 लाख नोट छैप सकत।


text:
> विद्यापति पर्व समारोह संपन्न
नव दिल्ली. मिथिला सेवा संघ, जैतपुर (नव दिल्ली) केर तत्वाधानमे दिनांक 01.12.2012, शनिदिन लगातर चारिम बरख 'विद्यापति पर्व समारोह' केर आयोजन कएल गेल. संस्थाक मुख्य संरक्षक यू .एन. मिश्र द्वारा दीप प्रज्वलित कए कार्यक्रमक शुभारम्भ कएल गेल. तदुपरांत संस्थाक अध्यक्ष, उपाध्यक्ष, सचिव एवं अन्य विशिष्ट अतिथि लोकनि मंच पर आबि महाकवि विद्यापति जीक प्रतिमा पर माल्यार्पण कएलनि. जैतपुर थाना केर एस. एच. ओ. अरविन्द शर्मा जी समारोहमे उपस्थित मैथिलजन कें संबोधित कएलनि. विशिष्ट अतिथिक रूपमे समाजसेवी नरसिंह साह, निगम पार्षद श्रीमति शिखा साह आ संगम विहार (नव दिल्ली) केर निगम पार्षद श्रीमति कल्पना झा आमंत्रित छलथि. नरसिंह साह समारोह कें संबोधित करैत कहलनि जे मैथिली सभ्यता आ संस्कृतिक अलग विशेषता अछि. साह समारोहक मंचसँ नगर निगम केर अनौपचारिक प्रतिनिधिक रूपमे ई आश्वासन देलनि जे समारोह स्थलसँ सटल नाला मार्गक नाम "विद्यापति मार्ग" राखल जाएत आ चौबटिया पर महाकवि विद्यापति जीक प्रतिमा लगा चौकक नाओ "विद्यापति चौक" राखल जाएत. संगहि जैतपुरमे मिथिला समाज लेल 250 गज केर एकटा प्लाट देबाक सेहो आश्वासन देलनि. साह संस्थाक नामे एक लाख टका देबाक आश्वासन सेहो देलाह. कार्यक्रम मे साह "मिथिला सेवा संस्थान" केर सक्रिय कार्यकर्ता सभ कें दोपटासँ सम्मानित कएलनि. विदित हो जे श्री साह निगम पार्षद श्रीमति शिखा साह केर पति छथि. श्रीमती कल्पना झा सेहो समारोह कें संबोधित केलनि आ संगठित होयबाक आह्वान कयलनि.
मंचक सञ्चालन रामसेवक ठाकुर अपन चिर-परिचित अंदाज मे करैत सगर राति दर्शक सभ कें गुदगुदबैत रहलाह. कलाकार सभमे रामबाबू झा, पूनम मिश्र, पूजा झा, माधव राय अपन गीत सभसँ दर्शक सभके मनोरंजन कएलनि. कार्यक्रम भोर केर छः बजे धरि चलल.
समारोह मे जतए एक दिस गीत-नादक रमन-चमन छल ओतए दोसर दिस पंडालक बाहर माछ-भात आ चाह-पान केर दोकानक ओरियान सेहो कएल गेल छल. समारोह स्थलक प्रांगनमे मिथिला संस्कृतिसँ सम्बंधित वस्तु सभ एक ठाम सहेज क' राखल गेल छल. पाग, खराम, पीढ़ी, पान, मखान, माछ, उक्खरि -समाठ, नारिकेर, मटकूर मे पौरल दही, चंगेरामे राखल चूड़ा, केराक घौर, खाजा-लड्डू, पिरिकिया, इत्यादि देखबा लेल मैथिलक संगे-संग मिथिलानी सभ सेहो उत्सुक छलीह. प्रांगनमे दोसर कात पोथी आ सी.डी. केर दोकान पर सेहो दर्शकक बेस भीड़ छल.
संस्थाक सचिव अमित कुमार मिश्र एहि कार्यक्रम केर सफलता पर कार्यकर्ता ओ योगदान कयनिहार लोकनि कें धन्यवाद जतौलनि. — पंकज चौधरी 'नवलश्री'
नव दिल्ली. मिथिला सेवा संघ, जैतपुर (नव दिल्ली) केर तत्वाधानमे दिनांक 01.12.2012, शनिदिन लगातर चारिम बरख 'विद्यापति पर्व समारोह' केर आयोजन कएल गेल. संस्थाक मुख्य संरक्षक यू .एन. मिश्र द्वारा दीप प्रज्वलित कए कार्यक्रमक शुभारम्भ कएल गेल. तदुपरांत संस्थाक अध्यक्ष, उपाध्यक्ष, सचिव एवं अन्य विशिष्ट अतिथि लोकनि मंच पर आबि महाकवि विद्यापति जीक प्रतिमा पर माल्यार्पण कएलनि. जैतपुर थाना केर एस. एच. ओ. अरविन्द शर्मा जी समारोहमे उपस्थित मैथिलजन कें संबोधित कएलनि. विशिष्ट अतिथिक रूपमे समाजसेवी नरसिंह साह, निगम पार्षद श्रीमति शिखा साह आ संगम विहार (नव दिल्ली) केर निगम पार्षद श्रीमति कल्पना झा आमंत्रित छलथि. नरसिंह साह समारोह कें संबोधित करैत कहलनि जे मैथिली सभ्यता आ संस्कृतिक अलग विशेषता अछि. साह समारोहक मंचसँ नगर निगम केर अनौपचारिक प्रतिनिधिक रूपमे ई आश्वासन देलनि जे समारोह स्थलसँ सटल नाला मार्गक नाम "विद्यापति मार्ग" राखल जाएत आ चौबटिया पर महाकवि विद्यापति जीक प्रतिमा लगा चौकक नाओ "विद्यापति चौक" राखल जाएत. संगहि जैतपुरमे मिथिला समाज लेल 250 गज केर एकटा प्लाट देबाक सेहो आश्वासन देलनि. साह संस्थाक नामे एक लाख टका देबाक आश्वासन सेहो देलाह. कार्यक्रम मे साह "मिथिला सेवा संस्थान" केर सक्रिय कार्यकर्ता सभ कें दोपटासँ सम्मानित कएलनि. विदित हो जे श्री साह निगम पार्षद श्रीमति शिखा साह केर पति छथि. श्रीमती कल्पना झा सेहो समारोह कें संबोधित केलनि आ संगठित होयबाक आह्वान कयलनि.
मंचक सञ्चालन रामसेवक ठाकुर अपन चिर-परिचित अंदाज मे करैत सगर राति दर्शक सभ कें गुदगुदबैत रहलाह. कलाकार सभमे रामबाबू झा, पूनम मिश्र, पूजा झा, माधव राय अपन गीत सभसँ दर्शक सभके मनोरंजन कएलनि. कार्यक्रम भोर केर छः बजे धरि चलल.
समारोह मे जतए एक दिस गीत-नादक रमन-चमन छल ओतए दोसर दिस पंडालक बाहर माछ-भात आ चाह-पान केर दोकानक ओरियान सेहो कएल गेल छल. समारोह स्थलक प्रांगनमे मिथिला संस्कृतिसँ सम्बंधित वस्तु सभ एक ठाम सहेज क' राखल गेल छल. पाग, खराम, पीढ़ी, पान, मखान, माछ, उक्खरि -समाठ, नारिकेर, मटकूर मे पौरल दही, चंगेरामे राखल चूड़ा, केराक घौर, खाजा-लड्डू, पिरिकिया, इत्यादि देखबा लेल मैथिलक संगे-संग मिथिलानी सभ सेहो उत्सुक छलीह. प्रांगनमे दोसर कात पोथी आ सी.डी. केर दोकान पर सेहो दर्शकक बेस भीड़ छल.
संस्थाक सचिव अमित कुमार मिश्र एहि कार्यक्रम केर सफलता पर कार्यकर्ता ओ योगदान कयनिहार लोकनि कें धन्यवाद जतौलनि. — पंकज चौधरी 'नवलश्री'
Tags: हालचाल


text:
मकर संक्रान्तिके शुभ अवसरपर समस्त जनमानस लेल शुभकामना!
मकर संक्रान्ति के त्योहार मोक्ष लेल प्रतिबद्धता हेतु होइछ - निःस्वार्थ सेवा - निष्काम कर्म करैत मुक्ति पाबैक लेल शपथ-ग्रहण - संकल्प हेतु एहि पावनिक महत्त्व छैक।
जेना माय के हाथ तिल-चाउर खाइत हम सभ मैथिल माय के ई पुछला पर जे ‘तिल-चाउर बहमें ने..?’ हम सभ इ कहैत गछैत छी जे ‘हाँ माय! बहबौ!’ आ इ क्रम तीन बेर दोहराबैत छी - एकर बहुत पैघ महत्त्व होइछ। पृथ्वीपर तिनू दृश्य स्वरूप जल, थल ओ नभ जे प्रत्यक्ष अछि, एहि तिनूमें हम सभ अपन माय के वचन दैत तिल-चाउर ग्रहण करैत छी। एक-एक तिल आ एक-एक चाउरके कणमें हमरा लोकनिक इ शपथ-प्रण युगों-युगोंतक हमरा लोकनिक आत्म-रूपके संग रहैछ। बेसी जीवन आ बेसी दार्शनिक बात छोड़ू... कम से कम एहि जीवनमें माय के समक्ष जे प्रण लेलहुँ तेकरा कम से कम पूरा करी, पूरा करय लेल जरुर प्रतिबद्ध बनी।
आउ, एहि शुभ दिनक किछु आध्यात्मिक महत्त्वपर मनन करी:
१. मकर संक्रान्ति मानव जीवन के असल उद्देश्य के पुनर्स्मरण हेतु होइछ जाहि सँ मानव लेल समुचित मार्गपर अग्रसर होयबाक प्रेरणा के पुनर्संचरण हेतु सेहो होइछ। धर्म, अर्थ, काम आ मोक्ष के पुरुषार्थ कहल गेल अछि - जे जीवन केर आधारभूत मौलिक माँग या आवश्यकता केर द्योतक होइछ। एहि सभमें मोक्ष या मुक्ति सर्वोच्च पुरुषार्थ होइछ। श्रीकृष्ण गीताके ८.२४ आ ८.२५ में दू मुख्य मार्गकेर चर्चा केने छथि - उत्तरायण मार्ग आ दक्षिणायण मार्ग। एहि दू मार्गकेँ क्रमशः ईशकेर मार्ग आ पितरकेर मार्ग सेहो कहल गेल छैक। अन्य नाम अर्चिरादि मार्ग आ धुम्रादि मार्ग अर्थात् प्रकाशगामिनी आ अंधकारगामिनी मार्ग क्रमशः सेहो कहल जैछ।
उत्तरायण मार्ग ओहि आत्माके गमन लेल कहल गेल छैक जे निष्काम कर्म करैत अपन शरीर केर उपयोग कयने रहैछ। तहिना जे काम्य-कर्म में अपन शरीरकेँ लगबैछ, ताहि आत्माकेँ शरीर परित्याग उपरान्त दक्षिणायण मार्ग सऽ गमनकेर माहात्म्य छैक। उत्तरायण मार्गमे गमन केँ मतलब ईश्वर-परमात्मामे विलीन होयब, जखन कि दक्षिणायणमे गमन केँ मतलब कर्म-बन्धनकेर चलते पुनः जीवनमे प्रविष्टि सँ होइछ। मकर संक्रान्ति एहि मुक्तिक मार्ग जे श्रीकृष्ण द्वारा गीतामे व्याख्या कैल गेल अछि ताहि केँ पुनर्स्मरण कराबय लेल होइछ।
२. सूर्यक उत्तरगामी होयब शुरु करयवाला दिन - जेकरा उत्तरायण कहल जैछ। अन्य लोकक लेल ६ महीना उत्तरायण आ बाकीक ६ महीना दक्षिणायण कहैछ।
३. पुराण के मुताबिक, एहि दिन सूर्य अपन पुत्र शनिदेवकेर घर प्रवेश करैत छथि, जे मकर राशिक स्वामी छथि। चूँकि पिता आ पुत्र केँ अन्य समय ढंग सऽ भेंटघांट नहि भऽ सकल रहैत छन्हि, तैं पिता सूर्य औझका दिन विशेष रूप सऽ अपन पुत्र शनिदेव सऽ भेटय लेल निर्धारित केने छथि। ओ वास्तवमें एक मास के लेल पुत्र शनिदेवके गृह में प्रवेश करैत छथि। अतः यैह दिन विशेष रूप सऽ स्मरण कैल जैछ पिता-पुत्रके मिलन लेल।
माहात्म्य: सूर्यदेव कर्म केर परिचायक आधिदेवता छथि, तऽ शनिदेव कर्मफल केर परिचायक आधिदेवता! मकर संक्रान्ति एहेन दिवसकेर रूपमे होइछ जहिया हम सभ निर्णय करैत छी हमरा सभकेँ कोन मार्ग पर चलबाक अछि - सूर्य-देव द्वारा प्रतिनिधित्व कैल निष्काम-कर्म (प्रकाशगामिनी) या फेर शनि-देव द्वारा प्रतिनिधित्व कैल काम्य-कर्म (अन्धकारगामिनी)।
४. यैह दिन भगवान् विष्णु सदाक लेल असुरक बढल त्रासकेँ ओकरा सभकेँ मारिकय खत्म कयलाह आ सभक मुण्डकेँ मंदार पर्वतमे गाड़ि देलाह।
माहात्म्य: नकारात्मकताक अन्त हेतु एहि दिनकेर विशेष महत्त्व होइछ आ तदोपरान्त सकारात्मकताक संग जीवनक प्रतिवर्ष एक नव शुरुआत देबाक दिवस थीक मकर संक्रान्ति।
५. महाराज भागिरथ यैह दिन अत्यन्त कठोर तपसँ गंगाजीकेँ पृथ्वीपर अवतरित करैत अपन पुरखा ६०,००० महाराज सगरक पुत्र जिनका कपिल मुनिक आश्रमपर श्रापक चलतबे भस्म कय देल गेल छलन्हि - तिनकर शापविमोचन एवं मोक्ष हेतु मकर-संक्रान्तिक दिन गंगाजल सँ आजुक गंगासागर जतय अछि ताहि ठामपर तर्पण केने छलाह आ हिनक तपस्याकेँ फलित कयलाक बाद गंगाजी सागरमें समाहित भऽ गेल छलीह। गंगाजी पाताललोक तक भागिरथकेर तपस्याक फलस्वरूप हुनकर पुरुखाकेँ तृप्तिक लेल जाइत अन्ततः सागरमें समाहित भेल छलीह। आइयो एहि जगह गंगासागरमे आजुक दिन विशाल मेला लगैछ, जाहिठाम गंगाजी सागरमे विलीन होइत छथि, हजारों हिन्दू पवित्र सागरमे डुबकी लगाबैछ आ अपन पुरुखाकेँ तृप्ति-मुक्ति हेतु तर्पण करैछ।
माहात्म्य: भागिरथ केर प्रयास आध्यात्मिक संघर्षक द्योतक अछि। गंगा ज्ञानक धाराक द्योतक छथि। नहि ज्ञानेन सदृशम् पवित्रमिह उद्यते! पुरुखाक पीढी-दर-पीढी मुक्ति पबैत छथि जखन एक व्यक्ति अथक प्रयास, आध्यात्मिक चेतना एवं तपस्या सऽ ज्ञान प्राप्त करैछ।
६. आजुक दिनकेर एक आरो अत्यन्त महत्त्वपूर्ण सन्दर्भ भेटैछ जखन महाभारतक सुप्रतिष्ठित भीष्म पितामह एहि दिवस अपन इच्छा-मृत्युक वरदान पूरा करय लेल इच्छा व्यक्त कयलाह। हुनक पिता हुनका इच्छामृत्युकेर वरदान देने छलखिन, ओ एहि पुण्य दिवस तक स्वयंकेँ तीरकेर शय्यापर रखलाह आ मकर संक्रान्तिकेँ आगमनपर अपन पार्थिव शरीर छोड़ि स्वर्गारोहण कयलाह। कहल जैछ जे उत्तरायणमें शरीर त्याग करैछ ओ पुनर्जन्मकेर बंधन सँ मुक्ति पबैछ। अतः आजुक दिन विशेष मानल जैछ अन्य दुनिया-गमन करबाक लेल।
माहात्म्य: मृत्यु उत्तरायणके राह अंगीकार कयलापर होयबाक चाही - मुक्ति मार्गमें। ओहि सऽ पहिले नहि! आत्माकेर स्वतंत्रता लेल ई जरुरी अछि। एहिठाम उत्तरायणक तात्पर्य अन्तर्ज्योतिक जागरण सऽ अछि - प्रकाशगामिनी होयबाक सऽ अछि।
एहि शुभ दिनक अनेको तरहक आन-आन माहात्म्य सब अछि आ एहि लेल विशेष रुचि राखनिहार लेल स्वाध्याय समान महत्त्वपूर्ण साधन सेहो यैह संसारमे एखनहु उपलब्ध अछि। केवल शुभकामना - लाइ-मुरही-चुल्लौड़-तिलवा आ तदोपरान्त खिच्चैड़-चोखा-घी-अचाड़-पापड़-दही-तरुआ-बघरुआक भौतिकवादी दुनिया मे डुबकी लगबैत रहब तऽ मिथिलाक महत्ता अवश्य दिन-प्रति-दिन घटैत जायत आ पुनः दोसर मदनोपाध्याय या लक्ष्मीनाथ गोसाईंक पदार्पण संभव नहि भऽ सकत।
अतः हे मैथिल, आजुक एहि पुण्य तिथिपर किऐक नहि हम सभ एक संकल्प ली जे मिथिलाकेँ उत्तरायणमे प्रवेश हेतु हम सभ एकजूट बनब आ अवश्य निष्काम कर्म सऽ मिथिला-मायकेर तिल-चाउरकेँ भार-वहन करबे टा करब। जेना श्री कृष्ण अर्जुन संग कौरवकेर अहं समाप्त करय लेल धर्मयुद्ध वास्ते प्रेरणा देलाह, तहिना मिथिलाक सुन्दर इतिहास, साहित्य, संगीत, शैली, भाषा, विद्वता एवं हर ओ सकारात्मकता जेकरा बदौलत मिथिला कहियो आनो-आनो लेल शिक्षाक गढ छल तेकरा विपन्न होइ सऽ जोगाबी। जीवन भेटल अछि, खेबो करू... मुदा खेलाके बाद बहबो करियौक। मातृभूमि आ मातृभाषाक लेल रक्षक बनू। मिथिला मायकेर तरफ सँ तिल-चाउर हमहुँ खा रहल छी, जा धरि जीवन रहत ता धरि बहब, फेरो जन्म लेबय पड़त सेहो मंजूर - आ फेरो बहब तऽ मिथिलाक लेल बही यैह शुभकामनाक संग, मकर संक्रान्ति सँग जे नव वर्षक शुरुआत आइ भेल अछि ताहि अवसर पर फेर समस्त मैथिल एवं मानव समुदाय लेल मंगलकेर कामना करैत छी।
जय मैथिली! जय मिथिला!
ॐ तत्सत्!
प्रवीण चौधरी ‘किशोर’


text:
नई दिल्ली। अखिल भारतीय मिथिला संघ की ओर से राजधानी दिल्ली के विभिन्न क्षेत्रों में आगामी अक्टूबर माह में मिथिला महोत्सव का आयोजन किया जाएगा। अ. भा. मि. संघ की राष्ट्रीय कार्यकारिणी की रविवार को संपन्न बैठक में इस प्रस्ताव को सैद्धांतिक मंजूरी दे दी गई। प्रस्ताव के अनुसार अक्टूबर माह में राजधानी के अलग अलग हिस्सों में अलग अलग दिनों में कार्यक्रम आयोजित होंगे और फिर वृहत पैमाने पर समापन कार्यक्रम का आयोजन होगा जिसमें सभी क्षेत्रों के प्रतिनिधि भाग लेंगे।
मिथिला महोत्सव के दौरान आयोजन स्थलों पर मिथिलांचल की सांस्कृतिक-बौद्धिक और लोकजीवन की झांकी प्रस्तुत की जाएगी। इसमें मिथलांचल की प्रसिद्ध विभूतियों के जीवन और कर्म के अलावा लोक संस्कृति व लोकाचार की अनुपम प्रस्तुति रहेगी तथा सांस्कृतिक कार्यक्रम भी आयोजित किये जाएंगे। मिथिलांचल की प्रसिद्ध मधुबनी पेंटिंग और क्षेत्र की विशिष्ट खान पान शैली की झलक भी इस दौरान देखने को मिलेगी।
बैठक में उपस्थित प्रतिनिधियों ने मैथिली भाषा के लिए दिल्ली में अलग मैथिली अकादमी के गठन की मांग भी दोहरायी। प्रतिनिधियों ने वर्तमान मैथिली-भोजपुरी अकादमी के उपाध्यक्ष का पद किसी मैथिली विद्वान को नहीं दिए जाने पर रोष प्रकट किया। अ. भा. मि. संघ के अध्यक्ष श्री विजय चंद्र झा ने कहा कि मुख्यमंत्री श्रीमती शीला दीक्षित ने संघ के शिष्टमंडल से हुई पिछली भेंट के दौरान आश्वासन दिया था कि अकादमी के नए उपाध्यक्ष का पद मैथिली भाषा के किसी विद्वान को दिया जाएगा लेकिन उन्होंने वादा पूरा नहीं किया है।
बैठक में हाल में संपन्न मिथिला विभूति स्मृति पर्व समारोह की समीक्षा भी की गई और संस्था के आय-व्यय का ब्यौरा प्रस्तुत किया गया। वक्ताओं ने राजधानी में मिथिला भवन के निर्माण की दिशा मेें प्रयास तेज करने की जरूरत पर भी जोर दिया। साथ ही प्रतिनिधियों ने विभिन्न राजनीतिक दलों से मांग की कि आगामी विधानसभा चुनाव में दिल्ली में निवास कर रहे बिहार के लोगों को उनकी जनसंख्या के अनुसार उचित प्रतिनिधित्व दिया जाए।
मंगलवार, 30 जुलाई 2013
राजधानी में अक्टूबर में होगा मिथिला महोत्सव
लेबल: मिथिला महोत्सव
मंगलवार, 9 जुलाई 2013
अक्सर पूछल जायवाला प्रश्न आ उत्तर
अक्सर पूछल जायवाला प्रश्न आ उत्तरप्रिय द.मु.मि.के आगन्तुक! -हम सभ अनुभव कयलहुँ अछि जे दहेज मुक्त मिथिला अपन स्थापना मार्च ३, २०११ सँ एखन धरिक अत्यन्त कम अवधिमें एक अन्तर्राष्ट्रीय समूह बनि गेल अछि; शनैः शनैः समयक माँग अनुरूप बहुत रास सुधार सेहो लाओल गेल अछि जाहिसँ सहभागीजनकेँ सुविधा हो। पहिले ई पूर्णतः मैथिल हेतु मात्र समर्पित छल, कालान्तरमें एतय अन्यके सहभागिता देखैत हम सभ हिन्दी आ अन्य भाषाके सेहो मिथिलाक भाषा मैथिलीके अतिरिक्त मान्यता देलहुँ।आब देखयमें आबि रहल अछि जे आगन्तुक एहि समूहके बारे आ एकर प्रतिबद्धता के बारे जानकारी रखबाक लेल बेसी रुचि लऽ रहल छथि। अतः आजुक आवश्यकता एक ‘अक्सर पूछऽ जायवाला प्रश्न आ उत्तर’ के अछि जाहिसँ सभक जिज्ञासा के पूर्ण समाधान हो, एतय तक जे सदस्यगण पहिले सऽ सहभागी बनल छथि हुनकहु जानकारी के अभाव देखल जाइछ, अतः ई कदम हुनकहु लेल हितकारी बनत।एखन एकरा अहिना छोड़ल जा रहल अछि बिना कोनो प्रश्नक - अपने अपन तरहें प्रश्न निर्माण कय सकी। या, यस्वतः संज्ञान सऽ सामान्यतया पूछल जायवाला प्रश्न हम सभ स्वयं रखैत अपने लोकनिक जानकारी लेल सभ बात राखब।हरिः हरः!प्र. १. दहेज मुक्त मिथिला के परिचय संछिप्तमें?उ. एक जागृति अभियान! युवा के जागरण हेतु दहेज प्रथा के बढैत प्रकोप पर चर्चा के प्रोत्साहन! दहेज नहि लेब, नहि देब... धिया-पुता में सेहो नहि लेब-देब आ ने एहेन कोनो विवाह में सहभागी बनब जतय लेन-देन भेल हो।प्र. २. दहेज के परिभाषा?उ. सब किछु पसिन पड़ल, विवाह लेल तैयार छी... मुदा स्वेच्छाचार के विरुद्ध एक-दोसर पर माँग थोपैत छी। माँग कैल कोनो वस्तुके दहेज कहल जैछ। विवाह के पूर्व-शर्तमें एहेन माँग के मात्र दहेज कहल जाइछ जे सामान्य आवश्यक माँग - जेना नीक घर-वर, नीक बोल-वचन, नीक पढल-लिखल, नीक खानदान, सुन्दर आदर्श... ई सभ माँग मानवता के पोषक माँग थीक, एकरा दहेज नहि कहल जा सकैत छैक। ई सभ भावना के माँग भेल जे हर प्राणीमें नीक प्रति आकर्षण रखैछ। वस्तुतः माँग ओ भेल जे हमर बेटी लेल हमरा चान चाही, हमरा २ गो तारा आ वृहस्पति समान गन्धर्व-राजकुमार चाही... ओम्हर जे हमरा अलखचान स्वर्गक परी पुतोहु चाही, ग्रेजुएट आ विदुषी विद्योतमा चाही.. से सभ चाही आ चाह के युद्ध में अन्त के माँग जे मुद्रा एतेक चाही... बरियाती के स्वागत एना चाही... विवाह शहरे में हो... होटल में बरियाती के ठहराव हो... आ अनेको तरहक माँग जे वास्तवमें सामनेवाला के स्वेच्छा सऽ आ क्षमता सऽ बहुत दूर के वा कर्जा करय लेल बाध्यकर हो। एहेन माँग के हम सभ दहेज मानी। अर्थात माँगरूपी द्रव्य वा वस्तु वा थोपुआ भावना के हम सभ दहेज मानी। ओ दहेज नहि भेल जे दुनू पक्ष मनमर्जी सँ अपन सन्तानके विवाह उपलक्ष्य लेन-देन करय लेल तैयार छथि, करैत छथि वा करबाक इच्छा रखैत छथि।प्र.३ दहेजक विरोध किया?उ. दहेजक विरोध के मूल कारण जे आइ के विकसित युग में हमर समाज में अखनो बेटा आ बेटी में असमानता मानल जा रहल अछि। बेटा अगर शिक्षित आ रोजगार सँ जुरल अछि तऽ पुतोहु चाही गुणी, शिक्षित, खानदानी आ तेकर संग दहेज़ के मोट रकम आ साज-समान आधुनिक युग मुताबिक। भले बेटा डॉ. अईछ आ पुतहु सेहो डॉ. तैयो बेटा बाला लेबे करता। एकटा गरीब बाप के बेटी जे सर्वगुण संपन्न अछि, मुदा पिता के पास पाई नहि छैन तांइ ओकरा मजबूरन बेमेल वियाह के लेल बाध्य होबय परैत छैक। लोक दहेज़ के प्रतिष्ठा सऽ जोरने जा रहल छैथ। फलाँ के बेटा के एतेक देलकैक तऽ हमर बेटा कि ओकरा सऽ कम अछि? ई प्रश्न दिन ब दिन एहि दहेज़ रूपी दानव के काया बढा रहल अछि। साधारण लोक आजुक एहि आर्थिक संकट के समय में अपन निर्वहन करय में असमर्थ भऽ रहल अछि, तइ पर ई दहेजक चिंता बहुतो के जीवन के सुख-चैन के बरबाद केने अछि। आब समय आइब गेल जे समाज के सब वर्ग एहि विकराल समस्या पर चिंतन करी.प्र.४ दहेज अभिशाप कोना?उ. दहेज के शुद्ध स्वरूप तऽ परंपरा सँ केवल आशीर्वाद आ स्वेच्छाके प्रतीक रहल, मुदा कालान्तर में लोभ, लालच आ सौदागरी के कारण आब ई माँगरूप में परिणत भऽ गेल अछि। एकर दूरगामी प्रभाव एतेक खतरनाक जे लोक बेटी पैदा तक करय में डेराइत छथि, आधुनिक विज्ञानक विध्वंसक गति सँ कोइखमें बेटीके भ्रूण केर हत्या होवय लागल अछि। एकर दोसर दुष्प्रभाव ई जे लोक सस्ता-सुभिस्ता निबटय के चक्करमें बेटीके समुचित पढाइ सँ सेहो वंचित रखैत छथि। बेटी जातिकेँ समाजिक दुत्कार के कारण मनोबल गिरल जा रहल छैक आ लिंगभेदके सभ दुष्प्रभाव सऽ समाज पिछड़ल जा रहल अछि। समाजिक सौहार्द्र आ समग्र विकास के जगह विध्वंसक विचारधारा आ अनाचार-कदाचार बढल जा रहल अछि। कतेको बेटी उपेक्षित रहलाके कारण आत्महत्या सनक कलंकी कदम तक उठा लैछ। कतेको गरीबके बेटी अपन देह के बाजार में निलाम तक करय लगैछ। हर तरहें दहेज के चलते विकास ठमैक गेल अछि आ नित्य हिंसा-अत्याचार के चलते समाजक एक सशक्त अंग नारी अवहेलना के शिकार बनि रहल छथि। एकर बुराई तऽ हम किछु मात्र गना सकल होयब, एकर बर्बरता के सीमा नहि छैक जेना बुझा रहल अछि।प्र.५ दहेज मुक्त मिथिला कि दहेज मुक्त विवाह लेल आवश्यक कार्य करैत छैक?नहि! विवाह नितान्त व्यक्तिगत विचार आ रुचिके बात थीक। एहिमें भला कोनो संस्था कोना के प्रयस करतैक! बस, ई एक मुहिम थीक जे दहेज मुक्त विवाह लेल सभ सँ अपील करत। दहेज मुक्त विवाह करनिहार के सम्मान देत। दहेज के बुराई सभ के लोकक समक्ष राखत। आजुक नव पीढी के संग चर्चा करत जे आखिर कोनो परंपरा के रूप यदि बिगैड़ जाइत छैक तखन बोझ कतेक दिन तऽ उठायल जाय! दहेज के स्वच्छ परंपरा आब मरल लाश जेकाँ वातावरण प्रदूषित केने जा रहल छैक। एहि सँ महामारी पसैर रहल छैक। एहि लाश के संस्कार करब जरुरी छैक नहि कि एकरा लऽ के राजनीति वा समाजिक सम्मानके प्रतीक ठाड़्ह करब! एहि लेल आजुक पीढी जागैथ आ अपन बड़-बुजुर्गके बुझाबैथ। बस यैह सभ तरहक जागृति पसारबाक अभियानके नाम थीक दहेज मुक्त मिथिला। जी! यदि युवा एकत्र होइत छथि तऽ स्वयंसेवाके तर्ज पर किछु कार्य जरुर करैथ। जेना महत्त्वपूर्ण परंपरा के संरक्षण! एहि में वर्तमान समय सौराठ सभा के शुद्ध स्वरूप के संरक्षण लेल प्रयास करैत छैक। देश-विदेश पसरल समस्त मैथिल आइ इहो समस्या सऽ जूझि रहल छथि, अत: एहि लेल एवं मिथिलाक सम-सामयिक समस्या पर सामूहिक चर्चा लेल सेहो एक सांस्कृतिक पर्यटन केन्द्रके रूपमें लोकवर्गकें जमा होयब जरुरी।प्र. हमर बेटी/ बहिन के विवाह मे दहेज देवय परल ताइ हमहूँ दहेज लेब। ई कतेक उचित?उ. किछू गोटे के कहब छैन जे हमार बहिन/ बेटी के विवाह मे दहेज देवय परल ताइ दहेज लेब। आब काहू जे जदी आई हमर घर मे चोरी भ जाई त की हमहूँ दोषर के घर चोरी करी। ई की उचित? आहाँ किया दहेज गननौ? एक बेर विरोध त करू। मानाई छि दिकत होयत मुदा दहेज रूपी दानव स लड़े त परबे करत। मात्र आरोपित कय आपण जिम्मेदारी स भगव की उचित?www.dahejmuktmithila.org
लेबल: दहेज मुक्त मिथिला, सौराठ सभागाछी
शुक्रवार, 5 जुलाई 2013
आखिर कहिया तक सफल होयत दहेज़ मुक्त मिथिला अभियान - ?
आखिर कहिया तक सफल होयत दहेज़ मुक्त मिथिला अभियान - ?
दहेजक कारण युवती प्रताडित
दिनेश शर्मा
राजविराज, सप्तरी (नेपाल)
माग अनुसारके दहेज निह लाबैके कारणसँ एक युवती अपने सासु, ससुर आ पतिके यातनासँ पीडित भेल अछि । महिला हिंसा न्यूनिकरणके लेल सब नागरिकमे सचेतना अभिबृद्धि करैके लेल विभिनन संघ संस्था क्रियाशील रहल बखत भेल अखनका घटनासँ समाज कोन दिशा तर्फ जा रहल अछि स्पष्ट संकत करैत अछि ।
सदरमुकाम राजविराज २ रहनिहार २६ बरिसके राखी झा दहेजके कारण सासु, ससुर आ पतिके यातना नहि सह सक्लाबाद बाध्य भऽ बुधदिन पत्रकार सम्मेलनके आयोजना करि घटना सार्वजनिक करैत न्यायके लेल पहल कैर दैके लेल आग्रह केलक अछि ।
सप्तरीके बरही विरपुर लैहजार भेल राखीके डेढ बर्ष पहिनहि राजविराज २ निवासी राधाकान्त झाके बेटा प्रविण संगे हिन्दु रिती रिवाज अनुसार बिआह सम्पन्न भेल छल । बिआहमे कनिया पक्षके क्षमता अनुसारके दजहे देने छल । “आर्थिक अवस्था कम्जोर भेलोपर क्षमतासँ भेल धरि बाबु दहेज देने छल ।”
बुधदिन आयोजना कएल गेल पत्रकार सम्मेलनमे राखी कहलैन –“ओसभ दहेजमे बेसी अपेक्षा राखैके कारण दुःख तक्लीप दै छल आ नहि मानलाबाद शारीरिक आ मानसिक यातना दैके साथ मारिपीट करै छल ओ कानैत सुनौलक । पति बैदेशीकर रोजगारीके शिलशिलामे विदेशमे रहलोपर घर आएल समयमे दाइजोके कारण दुःख तक्लीप दैत आविरहल पीडितके कथन अछि ।
विदेशसँ कहियोकाल आएल पति माया ममताके बादसँ बेसी दारु पि के “दहेज नहि आन्लौं” कहैत कुटपिट केलक आ प्रतिकार करैके खोजलाके कारण गुण्डा लगाके जान माकरैके धम्की दैत आविरहल ओ सुनौलक । अहि बेर टोलके किछ साथीसभ मार्फत हमर उपर आक्रमण करौलक आ बचाबैके लेल खेजलापर पडोसी नागेन्द्र झा, घनश्याम झा, ललित झा, परन्धर झा, दिवाकर झा लगायतके समेत मरनासन्न करि कुटपिट कैर घायल बनौलक बतौलक अछि ।
पत्रकार सम्मेलने उपस्थित घायल नागेन्द्र झा राखीके सौस, ससुर आ पतिके निर्देशनमे टोलके सल्लाउद्दीन, प्रवेज, रजिद, सजाद आ अकबर मिया लगायतके समूह राखी उपर अचानक आक्रमण केलक आ बचाबैके लेल गेलापर हमरा सहितके घायल बनौलक बतौलक ।
हुनकर माथपर अखन ८ टा टाका लागल अछि । आक्रमणकारी टोलके अखिलेश झाके को२प ५२६८ तथा बसन्त झाके स२प ७७५४ नम्बरके मोटरसाईकल समेत तोडफोड केलक ओ बतौलक । घटना बाद प्रहरी प्रशासनद्वारा सामाजिक सद्भाव भंग होएत कहैत पीडकके पक्राउ नहि केलक पीडितके आरोप अछि । घटनामे संलग्न विरुद्ध प्रहरीके जानकारी देलोपर कार्वाही नहि केलक ओसभ बतौलक । पत्रकार सम्मेलनमे उपस्थित गामबासीसभ दाइजोके कारण राखीके यातना दैबाला सौस, सासुर आ पति तथा आक्रमणमे संलग्नसभके २४ घण्टा भितर पकैरके कार्वाही नहि केलापर आन्दोलन करैके घोषणा केलक अछि ।
अहिके बारेमे सप्तरीके निमित्त प्रहरी प्रमुख डिएसपी श्यामसिंह चौधरी कहलैन कुटपिटमे संलगन रहैबाला विरुद्ध मुद्दा दर्ता कएल गेल कहैत ओ सभ जिल्ला बाहार फरार रहल आ ओसभके कोजी काम भरहल जनौलक अछि ।
अहि बीच बुधदिन दहेजमुक्त मिथिलाके नेपालक अध्यक्ष करुणा झा अहि घटनाके घोर निन्दा आ भत्र्सना करैत दोषी उपर कार्वाही क २४ घण्टा के भितर कानूनी दायरामे लाबैके प्रेस विज्ञप्ती मार्फत माग केने अछि ।
दहेजक कारण युवती प्रताडित
दिनेश शर्मा
राजविराज, सप्तरी (नेपाल)
माग अनुसारके दहेज निह लाबैके कारणसँ एक युवती अपने सासु, ससुर आ पतिके यातनासँ पीडित भेल अछि । महिला हिंसा न्यूनिकरणके लेल सब नागरिकमे सचेतना अभिबृद्धि करैके लेल विभिनन संघ संस्था क्रियाशील रहल बखत भेल अखनका घटनासँ समाज कोन दिशा तर्फ जा रहल अछि स्पष्ट संकत करैत अछि ।
सदरमुकाम राजविराज २ रहनिहार २६ बरिसके राखी झा दहेजके कारण सासु, ससुर आ पतिके यातना नहि सह सक्लाबाद बाध्य भऽ बुधदिन पत्रकार सम्मेलनके आयोजना करि घटना सार्वजनिक करैत न्यायके लेल पहल कैर दैके लेल आग्रह केलक अछि ।
सप्तरीके बरही विरपुर लैहजार भेल राखीके डेढ बर्ष पहिनहि राजविराज २ निवासी राधाकान्त झाके बेटा प्रविण संगे हिन्दु रिती रिवाज अनुसार बिआह सम्पन्न भेल छल । बिआहमे कनिया पक्षके क्षमता अनुसारके दजहे देने छल । “आर्थिक अवस्था कम्जोर भेलोपर क्षमतासँ भेल धरि बाबु दहेज देने छल ।”
बुधदिन आयोजना कएल गेल पत्रकार सम्मेलनमे राखी कहलैन –“ओसभ दहेजमे बेसी अपेक्षा राखैके कारण दुःख तक्लीप दै छल आ नहि मानलाबाद शारीरिक आ मानसिक यातना दैके साथ मारिपीट करै छल ओ कानैत सुनौलक । पति बैदेशीकर रोजगारीके शिलशिलामे विदेशमे रहलोपर घर आएल समयमे दाइजोके कारण दुःख तक्लीप दैत आविरहल पीडितके कथन अछि ।
विदेशसँ कहियोकाल आएल पति माया ममताके बादसँ बेसी दारु पि के “दहेज नहि आन्लौं” कहैत कुटपिट केलक आ प्रतिकार करैके खोजलाके कारण गुण्डा लगाके जान माकरैके धम्की दैत आविरहल ओ सुनौलक । अहि बेर टोलके किछ साथीसभ मार्फत हमर उपर आक्रमण करौलक आ बचाबैके लेल खेजलापर पडोसी नागेन्द्र झा, घनश्याम झा, ललित झा, परन्धर झा, दिवाकर झा लगायतके समेत मरनासन्न करि कुटपिट कैर घायल बनौलक बतौलक अछि ।
पत्रकार सम्मेलने उपस्थित घायल नागेन्द्र झा राखीके सौस, ससुर आ पतिके निर्देशनमे टोलके सल्लाउद्दीन, प्रवेज, रजिद, सजाद आ अकबर मिया लगायतके समूह राखी उपर अचानक आक्रमण केलक आ बचाबैके लेल गेलापर हमरा सहितके घायल बनौलक बतौलक ।
हुनकर माथपर अखन ८ टा टाका लागल अछि । आक्रमणकारी टोलके अखिलेश झाके को२प ५२६८ तथा बसन्त झाके स२प ७७५४ नम्बरके मोटरसाईकल समेत तोडफोड केलक ओ बतौलक । घटना बाद प्रहरी प्रशासनद्वारा सामाजिक सद्भाव भंग होएत कहैत पीडकके पक्राउ नहि केलक पीडितके आरोप अछि । घटनामे संलग्न विरुद्ध प्रहरीके जानकारी देलोपर कार्वाही नहि केलक ओसभ बतौलक । पत्रकार सम्मेलनमे उपस्थित गामबासीसभ दाइजोके कारण राखीके यातना दैबाला सौस, सासुर आ पति तथा आक्रमणमे संलग्नसभके २४ घण्टा भितर पकैरके कार्वाही नहि केलापर आन्दोलन करैके घोषणा केलक अछि ।
अहिके बारेमे सप्तरीके निमित्त प्रहरी प्रमुख डिएसपी श्यामसिंह चौधरी कहलैन कुटपिटमे संलगन रहैबाला विरुद्ध मुद्दा दर्ता कएल गेल कहैत ओ सभ जिल्ला बाहार फरार रहल आ ओसभके कोजी काम भरहल जनौलक अछि ।
अहि बीच बुधदिन दहेजमुक्त मिथिलाके नेपालक अध्यक्ष करुणा झा अहि घटनाके घोर निन्दा आ भत्र्सना करैत दोषी उपर कार्वाही क २४ घण्टा के भितर कानूनी दायरामे लाबैके प्रेस विज्ञप्ती मार्फत माग केने अछि ।
दहेज़ मुक्त मिथिला ----
जनहित में जारी --
सदस्यता लें संदेश (Atom)


text:
पर्सा जिला
पर्सा जिला नेपालके एकटा जिला अछि ।
जिलाक नामाकरण[सम्पादन करी]
जिलाक महुवन गाममे रहल पारसनाथक मठक नामसँ जिलाक नाम पर्सा नामाकरण कएल गेल अछि कहिक इतिहासकारसभक कथन अछि।
भौगोलिक अवस्थिति[सम्पादन करी]
- अक्षांश:- २७ सँ २७.२६’ उत्तरधरि
- देशान्तर:- ८४.८’ सँ ८४.२७’ पूर्वधरि
- सिमाना:- पूर्वमे बारा जिला, पश्चिममे चितवन जिलार भारतक विहार राज्य, उत्तरमे मकवानपुर आ चितवन जिलासभ, दक्षिणमे भारतक बिहार राज्य
- उचाई:- समुद्र सतहसँ १२२ मिटरधरि ९२५ मिटरधरि
- क्षेत्रफल:- १३५३ वर्ग कि.मि.(१३८९४३ हेक्टर)
किछ रमणीय स्थलसभ[सम्पादन करी]
श्री गहवा माईक मन्दिर, , श्री वीरेन्द्र प्रभात घडी (घन्टाघर) , श्री गिता मन्दिर, श्री शंकराचार्यद्धार, श्री वीर्ता माईक मन्दिर, श्री अलखिया मठ, श्री महावीर स्थान, बौद्ध चैत्य भिस्वा, घडीअर्वा पोखरी, श्री विन्ध्यवासिनीमाई कऽ मन्दिर, महुवन मठ, पर्सा वन्यजन्तु आरक्ष, श्री विश्व हिन्दू पार्क लछमनवा,श्री दुधेशवरनाथ मन्दिर(भठ मेला)
प्रमुख नदीनालासभ[सम्पादन करी]
उरिया (ओरिया) नदी, श्रीसिया नदी, गंगोल नदी, नौरङ्गीया नदी, तिलावे नदी, सिक्टा नदी आदि।
गाउँ विकास समिती आ नगरपालिकासभ[सम्पादन करी]
अलौ, अमरपट्टी, औराहा, बगही, वगवन्ना, बागेश्वरी, बहुअरी पिडारी, बहुअरवा भाठा, बसिडलवा, बसन्तपुर, बेलवा, बैरिया बिरता, बैरिया बिरता दा.पू., भवानीपुर, भेडिहारी, भिस्वा, बिजवनिया, विन्दवासनी, बिरन्चीबरवा, बीरगञ्ज उपमहानगरपालिका, बिरवागुठि, विश्रामपुर, चोर्नी, देउरवाना, धोविनी, धोरे, गादी, गम्हरीया, घोडादौडा पिपरा,गोविन्दपुर, हरिहरपुर, हरिहरपुर विर्ता, हरपतगंज, हरपुर, जगरनाथपुर, जैमंगलापुर, जानकिटोला, जीतपुर, झौवा गुठी, कौवा बन कटैया, लाहावरथकरी, लखनपुर, लाल पर्सा, लंगडी, लिपनी विर्ता, मधुवन मथौल, महादेवपट्टी, महुवन, मैनपुर पकाहा, मनीयारी, मसियानी, भिखमपुर, मिर्जापुर, मुडली, नगरदाहा, निचुटा, निर्मलबस्ती, पाचरुखी, परसौनी विर्ता, परसौनी भाठा, पिडारीगुठी, पोखरीया, परशुरामपुर, रामगढवा, रामनगरी, सबैठावा, सभुवा पर्सौनी, समझौता, शंकरसरैया, सेढवा, सिवर्वा (पटवारीटोला), श्रीसिया खलवाटोला, सोनबर्षा, श्रीसिया दा. पु., सुवर्णपुर, सुगौली विर्ता, सुगौली पटेर्वा, सुपौली, सुर्जाहा, ठोरी, तुलसी बर्वा, उदयपुर घर्मी, भौराटार ।


text:
पहिल चरण: 21 अक्तूबर- 47 सीट
दोसर चरण: 24 अक्तूबर- 45 सीट
तेसर चरण: 28 अक्तूबर- 48 सीट
चारिम चरण: 01 नवंबर- 42 सीट
पाचिम चरण: 09 नवंबर- 35 सीट
छठम चरण: 20 नवंबर- 26 सीट
वोटक गिनती : 24 नवंबर
नवका- पुरनका लेख सर्च करु...
बिहार मे बाजल चुनावी बिगुल
बिहार मे विधानसभा चुनावक तारीख केर एलान करि देल गेल अछि. चुनाव छह चरण मे 21 अक्टूबर सं 20 नवंबर तक होएत. तारीखक एलान के संग चुनाव आचार संहिता सेहो लागू भS गेल अछि. वोटक गिनती 24 नवंबर क होएत. मुख्य चुनाव आयुक्त एसवाई कुरैशी चुनाव कार्यक्रमक एलान कएलखिन्ह. बिहार में 243 विधानसभा सीट पर चुनाव होए के अछि. बिहार मे साढ़े पांच करोड़ सं बेसि वोटर छथिन्ह. चुनाव आयोग के मुताबिक राज्य मे 56,943 मतदान केंद्र बनाएल जाएत जेहि पर इलेक्ट्रॉनिक वोटिंग मशीन... ईवीएम सं वोटिंग होएत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
।। अजित आजादक किछु कविता ।।
(१). प्रमाण
अपन जिद पर अड़ल
विचार मे सड़ल
ओछानि पर पड़ल बूढ़ा
सदि घड़ी कनखरल रहथि हमरा पर
हुनक रग-रग मे रहनि रंग-रभस
स्त्री केँ वामांगी मानि
अपना केँ मानैत रहलाह वामपंथी
मरबो कयलाह उनटे मुहें
मुदा हुनक लहास केँ
गाय गोबर सँ नीपल चौरा लग
दकछिन पंथी बना देल गेलनि
उचित मानथि ओ
हुनक मानब रहनि
जकरा बेटिये बेसी भेलैक
से ओकर भाग्य-दोष थिक
ओ बेसी काल बाजल करथि
सभटा होइ छैक लिखलाहा
देवता सँ बेसी
मोदीक भक्त रहथि
बात-बात पर ओ कहथि
हम अपन बात पर अटल छी
आब एहि सँ बेसी की चाही प्रमाण।
कतबो बाढ़ि कियैक ने आबौक
ठाढ़ हेबा लेल लोक
ताकिये लैत अछि ठीहा
कतबो अजबारल कियैक ने रहौ पृथ्वी
अजबारने रहैत अछि
पोन भरि जग्गह सभक लेल
कोरैला बच्चाक हाथ जेना
छुबय चाहैत अछि स्तन
तहिना छुबय चाहैत अछि लोक
साओन मे शिवलिंग
घरे लग ताकि लेलक अछि देवघर
असंख्य कामना-लिंगक बीच उपलाइत मनुक्ख
ताकिये लेत अछि अपन महादेव
एकटा भगजोगनीक भरोस पर
नापल जा सकैए रस्ता
बबूरक गाछ सँ निकलब बंद
नहि भेलैक अछि लस्सा
एतबो लस्सा सँ
जिनगी मे आनल जा सकैए लैसि
छानल जा सकैए आँजुर मे शुद्ध जल
भीजल चार पर सँ उठैत धुआँक सौन्दर्य
स्त्रीगनक छाती मे राखल सलाइ सँ
बड्ड बेसी दूर नहि छैक भाइ।
फूल लोढ़ितौं
डोका छनितौं
कमासुत बेदरा सभक संग
गेनी बनि नचितौं ककरो हाथ
रंग झहरबैत आकास मे फुटितौं
आकासतारा जकाँ
लहका खेलैतों
चिट्ठी लिखितौं
भौजी जे लिखबितय
मुदा नहि
कोनो मनोरथ पूर नहि भ' सकत आब
जिनगीक कान्ह पर पड़ल अछि जुआक दाब
गाछ पर लटकल
खोदलहा आम पर झटहा फेकैत
बीत गेल अछि बहुत रास समय सेहो
भैया एक्सप्रेस पर सवार भ'
बौआइत रहलहुँ रने-बने
फोक मुट्ठी सँ बहरा नहि सकल हवा पर्यन्त
पन्ना पर ढबकल रोशनाइ मे
देखैत छी अपन बिम्ब आ
सुति रहैत छी निभेर
कोनो सेहेन्तगर सपनाक आस मे
बिन दाम पओने घुरैत किसान जकाँ
मनोरथक उधारी मे
जीबय पड़ैत अछि हमरो
जखन कि ई बूझल अछि
आजुक सभ सँ पैघ षड़यंत्र थिक जीयब।
सफ़ेद दाग आ नामर्दी भगयबाक विज्ञापन सँ
छारल अछि सभटा मकान आ छहरदेबाली
नव-पुरान बिनु पलस्तरक मकान सभ केँ
झाँपन दैत
बाँझपन दूर करबाक विज्ञापन सेहो
हुलकी द' रहल अछि ठाम-ठीम
पन्नी सँ जाम भेल चाकर-चौरस नाला केँ
थुथुना रहल अछि सुग्गर
गुहानि गंध केँ थत्मारैत
तेज़ाबी भभक सँ आच्छादित आकाश मे
उड़ियाय रहल अछि किछु गुड्डी
धुआँ उगिलैत चिमनी सभ
लिखि रहल अछि एहि शहरक पटकथा
कम भेल अछि किछु
आउटर सिग्नल लाल अछि साइत
खिड़की कात बैसल-बैसल
एही गुनधुन मे छी हम
ई विज्ञापन सभ जँ नहि रहैत
तँ कोना जानि सकितहुँ एहि शहरक नाम
शहर भीतर शहर केँ
बाहरे सँ गेल छी जानि
कतबा पूर्ण, कतबा अपूर्ण
मुदा बहुत किछु जनतबक संग
पार क' रहल छी टीशन
अजित आजाद सुचर्चित कवि आ प्रकाशक छथि। मैथिली आ हिंदी दुनू भाषा मे समान रुचि आ गति सँ लेखन। 'युद्धक विरोध मे बुद्धक प्रतिहिंसा' शीर्षक सँ हिनक एकगोट काव्य-संकलन दृश्य मे छनि। एकर अतिरिक्त कथा, आलोचना, गीत, गजल आदिक क्षेत्र मे सेहो सक्रियता आ महत्वपूर्ण हस्तक्षेप। घनीभूत सम्वेदना आ व्यापक लोक सरोकार हिनक कविता सभक विशिष्ट पक्ष छनि। हिनका सँ lekhakajitazad@gmail.com पर सम्पर्क कयल जा सकैत अछि।


text:
मिथिलांचलक प्रसिद्ध फुलपराग जे आब फुलपरास अनुमंडलधरि बनि गेल अछि: के अंतर्गत घोघरडीहा अंचल सँ 5 किमी० पश्चिम भाग राजा फिरोजसाहक गढ़ किवंदतीमे चर्चित अछि,जे आब 1899 केर कन्सटेबल सर्वे मेँ पिरोजगढ़ नामसँ जानल जाईछ, के समकालीन एक रियासत केवटना गामक गरही रक्तमाला स्थानमे रहल होयत। अखनो एहि लोकदेवता, रक्तमालाक पूजामे ग्रामवासी डिहवारक घोड़ा साले साल चढ़बैत छैक। एहि पवित्र स्थानक देखरेख स्व०महादेव मुखिया पछिला 5 सालधरि करैत रहलाह। एहि भीण्डाक पूर्वोत्तर कोनामे हुनक समाधि बनल छैक। ऊँचगर टिलापर सयवर्षक दूगाछ उत्तरसँ बड़ आ दछिनसँ सटले पीपरक गाछ अवस्थित छैक जकर जड़ियेसँ एहि दू साल में लोक चिकैन माँटि खोखरिके ल जाइत गेल।एहिसँ सबुटा शिर झकझक देखार भेल छैक।जौं एहि पंचायतक जनप्रतिनिधि पक्का चबुतरा बनबैत माँटि भड़क काज कए एहिक संरक्षण कए सकता तँ बिहारिमे उलटैसँ बाँचि जायत। पर्यावरणके शुद्ध रखैबाला ई द्वि पुरानगाछके धारासाई होयसँ बचेबाक काज होयबाक चाहि। ई मांग सेवानिवृत शिक्षक मैनेजर यादव जीक छन्हि। एहि राजप्रसादक जनतव उत्खन्न सँ संभव होयत। एतुके राजाक तीनटा पोखरि हुनका दखल कब्जामे पहिलेसँ आबि रहल छैक। एहिस्थानक पछिम 10 एकर नीजी भूखण्डमे सेहो काश्तकारि करैत छथि। एहि स्थानक कायाकल्प लेल पुरातात्विक विभागक अफसर एक-दू बेर पूर्वमे आयल रहैक। एतय पुराना ज़मानाक पैघ पजेबा सब सेहो छिरियाल छलैक जे मल्लाह टोलाक लोक अपन पुश्तैनी निशानी बुझि पूजा करक उद्देश्य सँ घर ल गेल। 1934 ई० केर बड़का भूमकममे द्वारगेटक दूनू पाया जोड़ल सेहो उपरल रहैक। एहि लुप्त होइत खण्डहर पर सब साल द्वारम गामसँ परम्परागत रुपे लोक डाली लाबि चढ़बैत छैक।
पूर्वराजाक सिंहद्वार द्वारम गाम लग बनल हेबाक चाहियेक जे विशद पड़तालक विषय थीक। एहि क्षेत्रक उत्कर्ष बढ़ाकए पर्यटक केर आबाजाही लेल आकर्षणक केन्द्र बनावल जयबाक आ उद्धारकर्ताक बाट तकैत अछि गरही रक्तमाला मायक स्थान।
लालदेव कामत
स्वतंत्र पत्रकार एवं लेखक


text:
नागपुर
निर्देशाङ्क: २१°०४′N ७९°१६′E / २१.०७°N ७९.२७°E
नागपुर (अंग्रेज़ी: Nagpur, मराठी: नागपूर) महाराष्ट्र राज्यकs एक प्रमुख शहर छी। नागपुर भारतके मध्यमे स्थित छै। महाराष्ट्र कs यी उपराजधानीकs जनसंख्या २४ लाख (१९९८ जनगणना के अनुसार) अछि। नागपुर भारतकs १३हम आ विश्वक ११४हम सबसं बड़का शहर छी। नागपुरक लगभग आधा आबादी मराठी भाषा बोलैत अछि। यी नगर संतरा,सम्तोलाके लेल बहुत मशहूर अछि। अही कारण एकरा लोगसभ संतरा,सम्तोलाक नगरी सहो कहैत अछि।
हालेमे अही शहर कs भारत देशके सबसं स्वच्छ आ सुन्दर शहरक इनाम मिलल अछि। नागपुर भारत देशक दोसर नंबर कs ग्रीनेस्ट (हरित शहर) शहर मानल जाइत अछि। बिकास इन्फ्रास्ट्रकचरक कारनसं नागपुरक गिनती जल्दी महानगरसभमे कएल जाएत।
नागपुर राष्ट्रीय स्वयंसेवक संघ (RSS) आर विश्व हिंदू परिषद जकाँ राष्ट्रवादी संघटनसभक एक प्रमुख केन्द्र छी।
नाम[सम्पादन करी]
इतिहास[सम्पादन करी]
भूगोल[सम्पादन करी]
नागपुर का स्थान २१°०६' उत्तर अक्षांश, ७९° ०३' पूर्व रेखांश है।
पर्यटन स्थल[सम्पादन करी]
अंबाजारी झील[सम्पादन करी]
बालाजी मंदिर[सम्पादन करी]
पोद्दारेश्वर राम मंदिर[सम्पादन करी]
दीक्षाभूमि[सम्पादन करी]
अदासा[सम्पादन करी]
रामटेक[सम्पादन करी]
खेकरानाला[सम्पादन करी]
मरकड[सम्पादन करी]
नागरधन[सम्पादन करी]
नवेगांव बांध[सम्पादन करी]
सेवाग्राम[सम्पादन करी]
सीताबल्डी किला[सम्पादन करी]
शिक्षा आर वानिज्ञ[सम्पादन करी]
आवागमन[सम्पादन करी]
- वायु मार्ग
- रेल मार्ग
- सड़क मार्ग
सन्दर्भ सामग्रीसभ[सम्पादन करी]
- ↑ [१]
- ↑ ""The world's largest cities"", City Mayors, अन्तिम पहुँच २००६-०६-२६।


text:
कैल्ह भेल मीटिंग म' बिहार सरकार के मुख्य सचिव अंजनी कुमार सिंह आर प्रधान सचिव अमीर सुभानी व प्रधान अतिरिक्त ऐडवोकेट जनरल ललित किशोर सेहो उपस्थित छलाह। मीटिंग म' जेडी (यू) राज्य अध्यक्ष वशिष्ठ नारायण सिंह आर वरिष्ठ मंत्री राजीव रंजन सिंह लल्लन सेहो उपस्थित छलाह। ललित किशोर कहला 'हम कोर्ट केर ऑर्डर सँ संतुष्ट नै छी। सरकार लग एहि फैसलाक खिलाफ सुप्रीम कोर्ट जेबाक विकल्प उपलब्ध अछि। हम सब पहिने 150 पन्ना केर आदेशक अध्ययन करब तकर बाद आगुक डेग पर विचार कायल जायत।
कैल्ह पटना हाई कोर्ट केर आदेश अएलाक बाद 13 हजार सँ बेसी लोगक रिहाई केर उम्मीद जागल छल, जे शराबबंदी कानून केर तहत जेल म' बंद छैथ। ऐडवोकेट एसबीके मंगलम कहला कैल्ह के फैसला सँ सभक गिरफ्तारि गैरकानूनी भ' जायत, देखबाक इ अछि क़ि नबका कानून म' की प्रावधान राखल गेल अछि ओहि आधार पर कुनु नतीजा तक पहुँचल जे सकैत अछि।


text:
श्रीराम जन्मभूमि पर भव्य-दिव्य मंदिर निर्माण (Ayodhya Ram Mandir Model) लेल भूमि पूजन होएब निश्चित अछि. ओहि सं पहिने मंदिरक नबका मॉडल लोकक सोझां आबि गेल अछि. कतेको विशिष्ट लोकनिक उपस्थिति मे प्रधानमंत्री नरेन्द्र मोदी हाथे भूमि एवं शिला पूजन होएत. जानकारी हो जे पहिने सेहो मंदिरक मॉडल बनाओल गेल छल जाहि मे दूटा गुंबद आ शिखर बनल छल.
नबका मॉडल मे गुंबद केर संख्या पांच कएल गेल अछि. शिखर 161 फीट उंच होएत आ मंदिरक आधार सेहो बढ़ा देल गेल अछि. कहल जा रहल अछि जे मंदिर मे हजार संख्या मे भक्त बैसि सकैछ. मंदिर केर एहि प्रारूप कें साकार करबा मे तीन सं साढ़े तीन साल लागि सकैत अछि. राम मंदिर ट्रस्ट केर सदस्य कामेश्वर चौपाल मीडिया सं कहलनि जे प्रस्तावित राम मंदिर प्रारूप केर भू-तल बला हिस्सा मे जे पाथर लागत से तैयार क' लेल गेल अछि. राम मंदिर केर भू-तल मे सिंहद्वार, गर्भगृह, नृत्यद्वार, रंगमंडप बनत. एकर अलावे मंदिर मे 212 खाम्ह रहत. पहिल मंजिल मे 106 खाम्ह आ दोसर मंजिल मे 106 खाम्ह बनाओल जाएत. प्रत्येक खाम्ह सब पर 16 मूर्ति बनल रहत. मंदिर मे दूटा चबूतरा सेहो रहत, जेना कि कहल जा रहल अछि. प्रधानमंत्री रामनगरी मे पवित्र अभिजित मुहूर्त मे आधारशिला राखए जा रहल छथि. ओ एहि मे नौ ईटा केर प्रयोग करताह जे चारि दिशा, चारि कोण आ स्थान देवता केर परिचायक होएत. प्रधानमंत्री रामजन्मभूमि, स्थान-वास्तु सहित आधारशिला मे प्रयुक्त होमएबला ईटा केर पूजन करताह.
फोटो स्रोत: श्री राम जन्मभूमि तीर्थ क्षेत्र ट्रस्ट


text:
जगदीश घिमिरे
जगदीश घिमिरे (विसं २००२- २०७०) नेपाली लेखक तथा साहित्यकार छल। क्यान्सर सिकिस्त भऽ मृत्युशैयासँ लिखलक अपन आत्मवृर्तान्त "अन्तर्मनक यात्रा"सँ ढेर ख्याति कमावल घिमिरे लाम्बा समयसँ सामाजिक कार्यमेसमेत संलग्न छल।
जीवनी[सम्पादन करी]
जगदीश घिमिरेक जन्म वि.सं. २००२, चैत्र २८ गते, रामेछाप जिलाक मन्थली गाममे भेल अछी । ओ प्रारम्भिक शिक्षा नेपाल आ उच्व शिक्षा भारत आ बेलायतसँ प्रात्त केने अछि। छोटेसँ उनकर अभिरुचि साहित्य आ पत्रकारितामे छल। तहिना उनकर समाजशास्त्रमे एम्. ए. आ जनसंख्यामे पोष्ट ग्य्राजुएट डिप्लोमे केने अछि । राष्ट्रिय तथा अन्तराष्ट्रिय गैरसरकारी संस्थासभमे उनकर लाम्बा संलग्नता रहल अछि जसमार्फत उनकर रामेछाप जिलाक सामुदायिक बिकासमे बहुत सहयोग केने अछि। साहित्यिक आ सामाजिक कार्यमे संलग्न भऽ क्रममे उनकर नेपाल, भारत, पाकिस्तान, श्रीलङ्का, केन्या, बेलायत, सिङ्गापुर, फ्रान्स, युगोस्लाभिया, थाइलेण्डजहिना ढेर देश भ्रमण केने अछि। रामेछापमे बिकासनिर्माण आ सामाजिक उत्थानक कार्य करैत घिमिरे ढेर बाधा-विरोधसभक सामना करै परल। मुद उनकर निरन्तर रूपमे समाज रूपान्तरणक काममे लगल रहल।
जगदीश घिमिरेमे निहित संवेदनशीलता उनकर एक मार्मिक सिहित्यसर्जक मात्र नै बनल एक सहृदयी विकासअभियन्ता सेहो बनल। सामाजिक कार्यमे घिमिरेके पत्नी दुर्गा सेहो तहिना साथ देलक। एबीसी नेपालमे कार्यरत दुर्गा घिमिरे ओ प्रथम महिला मध्येक अछी जे बेचेल नेपाली चेलीबेटीके मुम्बइसँ उद्धार कैर लावल साहसिक काममे अग्रणी भुमिका खेलक। २०४६ सालमे घिमिरे दम्पत्तील तामाकोशी सेवा समिति स्थापना कैर रामेछाप जिलाक गरीब जनताक आर्थिक जिवनस्तर सुधारैत सक्रिय भेल। ईक्रममे क्रियाशील जगदीश आ दुर्गा घिमिरेउपर राजनीतिक-सामाजिक विरोधीसभक प्रहार भऽ त स्वभाविक अछी। मुद घिमिरे दम्पत्तीउपर दोश्रो आक्रमण सेहो भेल जब जगदीशके 'माइलोमा' रत्तक्यान्सर भेल। ओकर उपचारक क्रममे भोगे परल दुःख-कष्टक मार्मिक वर्णन घिमिरेक पुस्तक 'अन्तर्मनक यात्रा'मे छि । मुदा जगदीश रोगके सेहो पछालक। ई भयावह रोगक आक्रमणपछा सेहो उनकर वैराग्य आ विगलितमनस्कता नै देखलक । क्यान्सर भेलावाद घिमिरे साहित्यिक सिर्जना आ सामाजिक बिकास अभियानमामे यथावत सक्रिय रहल। घिमिरेक ६८ वर्षक उमेरमे २०७० कार्तिक १४ गते काठमाडौंक ओम अस्पतालमे निधन भेल।घिमिरेक अन्त्येष्टी काठमाडौंकपशुपति आर्यघाटमे भेल। घिमिरेक श्रीमती दुर्गा घिमिरे बेटा हिमाल घिमिरे आ बेटी जुन घिमिरे छी।
कृतिसभ[सम्पादन करी]
उपन्यास, कथा, नाटक आदिक पुस्तक लेखैत आएल घिमिरेक प्रकाशित कृतिसभ[१]
- लीलाम (उपन्यास, वि.सं. २०२७)
- जगदीशका कथासभ (कथासंग्रह, वि.सं. २०२७)
- साबिती (उपन्यास, वि.सं. २०३२)
- केही कथा कविता आ संस्मरण (विविध, वि.सं. २०३४)
- सन्तान (नाटक, वि.सं. २०३५)
- अन्तर्मनको यात्रा (आत्मकथा, वि.सं. २०६४)
- अग्निसूत्र (कविता, वि.सं. २०६५)
- स्थान काल पात्र (विविध/गद्य, वि.सं. २०६६)
- सकस (महाख्यान, वि.सं. २०६९)
प्रकाशोन्मुख कृतिसभ
- बर्दी (रोजा कथासभ)
- चेतना भया (रोजा राजनितिक टिप्पणीसभ)
- छ्यासमिस (रोजा लेख आ अन्तरवार्तासभ)
सम्पादित, अनूदित आ फुटकर कृति
- नेपाली, कवितायें -हिन्दी-संयुक्त सम्पादन
- विभिन्न पत्र-पत्रिकासभमे कथा, नाटक, लेख, निबन्ध प्रकाशित
पुरस्कार[सम्पादन करी]
उनकर कृति अन्तर्मनको यात्रा वि.सं. २०६४ सालक मदन पुरस्कार पावल अछि। घिमिरे मैनाली कथा पुरस्कार सेहो पावल छल। तहिना उनकर अन्तर्मनको यात्राक लेल उत्तम शान्ति पुरस्कार सेहो पावल अछि ।[२]
सन्दर्भ सामग्रीसभ[सम्पादन करी]
- ↑ जगदीश घिमिरेद्वारा लेखिल पुस्तकसभ "जगदीश घिमिरेक लेखसभ", अन्तिम पहुँच २९ जुलाई २०१३।
- ↑ [घिमिरेके मदन आ पराजुलीके जगदम्बा "जगदीशलाई मदन पुरस्कार", अन्तिम पहुँच २९ जुलाई २०१३।


text:
विशेष :: श्रृंगार रस जकॉ भौतिक विषय वस्तु पर आध्यात्मिक विषयक प्रणेता विद्यापतिक रचना प्रयोजन
डेस्क : मिथिलाक मध्यकालीनयुगक प्रयोजन के देरवैत सामाजिक संगठनात्मक चेतना, धार्मिक व सांस्कृतिक चेतना बोध के बाद एक और बोध (या प्रयोजन) कें तत्कालीन मिथिलाक राष्ट्रीय चेतना मानल जा सकैछ ओ थिक “श्रृॅगार” । महाकवि विद्यापति एहि श्रृंगार भाव कें युगीन चेतना आ प्रयोजन मानैत वृहद स्तर पर श्रृंगारिक पदक रचना कयलथि जे हिनका कालजयी रचनाकारक प्रतिष्ठा प्रदान करैत अछि । मध्यकालीन भारत में भक्ति, हिन्दी प्रदेशक राष्ट्रीय चेतना छल, तहिना भक्ति ओ श्रृॅगार मिथिलाक क्षेत्रीय चेतना छल ।
मिथिलाक एहि क्षेत्रीय चेतना क किछु प्रमुख कारण एहि प्रकार छल-
(क) बौद्ध परम्पराक प्रतिरोध
(ख) पैर पसारैत नाथपंथीक प्रतिरोध
(ग) मिथिलाक गृहस्थ व आश्रम व्यवस्थाक समर्थन
(घ) सनातन धर्मक समर्थन
(ड़) सामंती वातावरण क प्रभाव आदि
वैदिक धर्मावलंबी जे ईश्वरवादी व आस्तिक सोचक समर्थक छलाह तथा बौद्ध धर्मावलंबी जे अनीश्वर वादी सोचक समर्थक छलाह हिनक बीचक मतभेद, दर्शन जगतक वस्तु पूर्व में होइत छल से मध्यकाल मे साहित्य जगत मे आवि गेल । जातक कथा तथा पुराणक रचना में प्रायः समस्त देव लोकनि अपन परिवारक संग उपस्थित छथि जखन कि बौद्ध व जैन धर्म सन्यास जीवन के प्रधानता देलक । बौद्ध ओ जैन धर्म, मिथिला ओ मिथिलाक सीमान्तक धर्म छल जे अनीश्वरवादी निवृति मूलक धर्म छल आ जे वर्णाश्रम विरोधी तथा सन्यास जीवन क समर्थक छल । यद्यपि वैदिक परंपराक कर्मकाण्डी मिथिला में विशेषतः अभिजात्य वर्ग में एहि दुनू धर्म समूहक कहियो प्रवेश नहि भेल, किन्तु भारतक अन्य भूभाग के जनसमुदाय में प्रचलित हैबाक कारणे किछु अप्रत्यक्ष रूपें यथा वैष्णव सन्यासी लोकनिक द्वारा सन्यास भावनाक अति समिति रूप में मिथिलाक समाजक किछु सामान्य वर्गीय समूह में प्रवेश भय रहल छल । दोसर दिस, पश्चिमोतर भारतक नाथपंथी लोकनकि सन्यास भावना, जकर अंतिम रूप गुदरिया बाबाजी थिक- केर प्रवेश मिथिलाक सामान्य वर्ग में भय रहल छल आ सीमित रूप में एकर प्रति आकर्षण बढ़ि रहल छल । ई सन्यास भावना, वैदिक परम्परा क कर्मवादी (निष्कामकर्मवादी) प्रवृति मूलक आश्रम (गृहस्थ) व्यवस्थाक विरोधी छल, जकर प्रतिरोध तत्काल अति आवश्यक छल । तें महाकवि विद्यापति एहि सन्यास भावनाक विरोध तथा आश्रम व्यवस्था क अनुकूल गृहस्थ धर्मक समर्थन ओ आकर्षणक लेल वृहद स्तर पर श्रृॅंगारिक पदावली क रचना कायल, जे एहि उद्देश्यक लेल सर्वोतम साधन छल । ई श्रृॅंगारिक रचना मैथिलीक भाषा में एहु लेल आवश्यक छल कारण सन्यास भावनाक प्रवेश समाजक जहि वर्ग में भय रहल छल, मैथिली अही वर्ग क भाषा छल, जे सन्यास प्रवृति में रोक लगावै में सक्षम छल । साहित्यकारक हिसाबे विद्यापतिक श्रृंगारिक वर्णनक पृष्ठभूमि में यैह सामाजिक प्रयोजन मुख्य रूप सॅं कारण बनल अछि।
दोसर, मानव जीवनक सर्वोतम ओ महत्वपूर्ण कालखण्ड थिक-यौवन । प्रजनन अनुभूति ओहि यौवनक महत्वपूर्ण भाव-बोध थिक जे सर्वकालिक बोध थिक आ जे सृष्टि परम्परा के निरंतरता दैत अछि । तें श्रृॅगार के शाश्वत ओ चिरंतन भाव बोध मानल गेल आछि जाहि पर आधरित रचना कालजयी रचानक गरिमा प्राप्त करैत अछि । सौन्दर्यक महान गायक महाकवि विद्यापति अपन यौवन काल में श्रृंगार रसक शाश्वत भाव बोध पर असंख्य पदक रचना कयल ।
मिथिला-गाथा :: भामती मिश्र के निःस्वार्थ प्रेम का प्रतिफल, अद्वैत वेदान्त का सर्वोच्च ग्रंथ ’’भामती’’
तेसर, साहित्य में परम्पराक महत्वपूर्ण भूमिका रहैत अछि जे साहित्य के चिरंतनता दैत आछि । मिथिलाक पंडित कवि लोकनि लग संस्कृत ओ प्राकृत भाषा मे श्रृॅगार काव्यक सुदीर्घ परम्परा छल, जकर पालन करव महाकवि हेतु सेहो प्रयोजनीय छल । एहि कारण विद्यापति तथा अधिकांश मध्यकालीन मैथिल कवि परंपरानुर श्रृॅगारिक काव्य रचना कयल तथा परंपरानुसार सामान्य नायक- नायिकाक स्थान पर राधा ओ कृष्ण के स्वीकार कयल ।
चारिम, विद्यापतिक युग सामंती युगक दरबारी वातावरण काल छल जे अंततोगत्वा अपन मनोरंजन श्रृंगार मे तकैत छल । श्रृंगार के ओहि युग में ’रसराज’ क उपाधि देल गेल छल । एहि प्रकारें अभिजात्य वर्गक संगहि सामान्य जनसमुदाय लेल श्रृॅगारिक काव्यक रचना प्रयोजनीय छल जे वस्तुतः साहित्यिक रचना सॅं पूर्ति कायल गेल । विद्यापति एहि प्रयोजनक पूर्ति कयल जे हुनक कवि धर्म सेहो छल । यैह कारण थिक जे हुनक एहन पदावली अभिजात्य वर्ग सॅं लय क सामान्य वर्ग धरि व्यापक रूपें लोकप्रिय भेल तथा जनकंठाहार बनि कय प्रायः लगभग सात सौ वर्ष सॅ जन-कण्ठ मे यात्रा करैत अछि ।
कहबाक प्रयोजन नहि जे सामाजिक संगठन और सामाजिक समरसता क लेल भक्तिक संगहि श्रृॅगार सेहो एहन भाव-बोध छल जकर रचना प्रयोजनीय छल जे कालान्तर मे मिथिला के एक सूत्र मे बान्हि कॅ राखि सकल । यैह अछि विद्यापतिक सन आध्यात्मिक विषयक प्रणेता के श्रृंगार रस जकॉ भौतिक विषय वस्तु पर रचनाक प्रयोजन ।
– : लेखक :-
शंकर झा
एम.एस.सी. (कृषि अर्थशास्त्र), एल.एल.बी.
{छ.ग. राज्य वित्त सेवा}
नियंत्रक (वित्त)
इंदिरा गांधी कृषि विश्वविद्यालय, रायपुर (छ.ग.)


text:
गाम जा रहल छी. गामक
बारात गेलाह सात-आठ साल सं बेसि भ गेल. मिथिलाक गाम घर सं बारात जाए केर आनंदहि
किछ आओर अछि.
दिल्ली –नोएडा अएला
के बाद काम-काज मे ऐना ओझरएलौं जे कइटा खास मौका पर गाम
नहि जा पएलौं. मीडिया मे
छुट्टी सेहो कम मिलैत अछि. लोक सभ सेहो ई सोचि जे छुट्टी ल अएताह आ नहि...एहि लेल
बस फोन कs ई जानकरी द दए छलाह जे फनां के विवाह अछि. ओहि के बाद
गप खत्म.
कोनो ठाम से खास आग्रह नहि भेल जे अएबे करय... तोहर अनाए एकदम जरूरी छ.
कोनो बहाना नहि चलतह...आबैए पड़तह. एहन किछ नहि.
संगहि-संग कई बेर शादी विवाह के टाइम एहन समय रहल जेहि समय बच्चा सभ के स्कूल मे छुट्टी नहि मिलल...या तं कोनो टेस्ट रहल आ फेर कोनो असाइनमेंट. अकेले जनाए सेहो नीक नहि लागए छल.
इहो रहल जे घर मे हमरा
सं दोसर शादी करय वाला के नंबर सेहो काफी दिन बाद आएल. आब एहि बेर आंगन मे शादी भ
रहल अछी. छोटा बाबू के लड़का के... छोट भाई के. बारात केवटी से कमतौल तरह जाएत.
गामक बारात
के...भोज-भात मे जे आनंद अछि जो मेट्रो सिटी के बड़का-बड़का होटल...बैंक्वेट हॉल
मे भेल पार्टी शादी-विवाह मे नहि.
खनाए-पीनाए होए आ
स्वागत-सत्कार. कोनो तुलना नहि. पांत मे बैसाक भोज खनाए. कनि ओर लिअ...तं भैया के
दिऔ...छोटका कका के दूटा आओर रसगुल्ला दिऔ...यौ सोन भाई अहां किएक हाथ बारने छी.
एना नहि चलत...ई सभ सहर मे नहि मिलत.
24 नवंबर के दिल्ली
सं चलि रहल छी. 25 के दरभंगा पहुंचब. शादी 28 के अछि फेर दू दिसंबर के गाम से
दिल्ली लेल चलब.
ओना तं एहि साल दू
फेर गाम जनाए भेल... मुदा जहांतक बारात जाए के बात ओ काफी दिन बाद मिल रहल अछि आओर
अखम गामक बारात जाए के खुशी मे डूबल छी.


text:
ऐना किएक ई की ?
हास्य कविता
एक्के कोइख सँ जनमल दुनू
बेटा के डाक्टरी इंजीनियरिंग कराऊ
मुदा बेटी के संस्कृते सँ मध्यमा कराऊ
एहेन बेईमानी ऐना किएक ई की ?
दूल्हा अहाँ गरम-गरम खीर खाऊ
अप्पन सुखलाहा देह के फुलाऊ
दुल्हिन भुखले सन्ठी जेंका सुखाऊ
ओकरा ने अहाँ सब पढाऊ-लिखाऊ ||
बेटी के पढ़ा लिखा के करब की ?
ओकरा त चूल्हे फूकै लेल कहैत छी
मुदा बेटा के पढ़ा लिखा के
दाम दिग्गर में रुपैया खूब गनबैत छी ||
हाय रे नारा लगौनिहार सभ
कागजी पन्ना पर बेटा बेटी एक समान
मुदा असलियत में बेटा तों स्कूल जो
बेटी तों भनसा-भात के कर ओरीयान ||
दुनू त अहींक संतान छी
फेर एहेन बेईमानी ई की?
बेटियों के पढ़ा लिखा मनूख बनाऊ
अहाँ ओकरो त शिक्षित प्रशिक्षित बनाऊ ||
बेटा के पढबय के खर्चा
अहाँ बेटीवाला सँ वसूल करैत छी
हाय रे दहेज़ लोभी दलाल
अहाँ के तैयो संतोख नहि भेल ई की ?
सामाजिक विकास लेल कही लेल "कारीगर"
मुदा अहाँ इ गप किएक नहि बुझहैत छी
समाज सँ पैघ अहाँक अप्पन स्वार्थ
एहेन जुलुम ऐना किएक ई की ?
रुपैया गनै सँ नीक त ई
जे बेटी के शिक्षित बनाऊ
नहि गनाब रुपैया आ नहि केकरो सँ गनायब
एखने सभ गोटे मिली सप्पत खाऊ ||
समाज आगू बढ़त त उन्नति होयत
ई गप अहाँ किएक नहि बुझहैत छी
आबो संकीर्ण सोच बदलू
एही सँ बेसी फरिछा के "कारीगर" कहत की ?


text:
बिहार मे तेसर चरण के मतदान शांतिपूर्ण ढ़ंग सं संपन्न भ गेल. एहि बेर पिछला चरण के मुकाबला किछ बेसि वोट पड़ल अछि. वोटिंग प्रतिशत बढ़ि कs 48 फ़ीसदी तक पहुंचि गेल. 30 तारीख के 11 संसदीय सीट अररिया, बांका, बेगूसराय, भागलपुर, खगड़िया, कटिहार, किशनगंज, मधेपुरा, सुपौल, मुंगेर आओर पूर्णिया मे वोट डालल गेल. एहि सं पहिले 16 आओर 23 अप्रैल के 13-13 सीट पर वोट भेल छल. तेसर चरण के वोट मे जेडीयू अध्यक्ष शरद यादव (मधेपुरा), केन्द्रीय मंत्री आओर आरजेडी नेता तस्लीमुद्दीन (किशनगंज) , पूर्व केन्द्रीय मंत्री आओर बीजेपी नेता शाहनवाज हुसैन (भागलपुर), निर्दलीय के रूप मे पूर्व विदेश राज्य मंत्री दिग्विजय सिंह (बांका), एनसीपी के महासचिव तारिक अनवर (कटिहार), जदयू के प्रदेश अध्यक्ष राजीव रंजन सिंह उर्फ ललन सिंह (मुंगेर) आओर नीतीश मंत्रिमंडल के पूर्व सदस्य मोनाजिर हसन (बेगूसराय) सहित 203 उम्मीदवारक प्रतिष्ठा दांव पर लागल अछि. महिला उम्मीदवार मे सांसद पप्पू यादव जीक पत्नी रंजीता रंजन, हुनकर मां शांतिप्रिया देवी सहित दिवंगत वामपंथी नेता अजीत सरकार के पत्नी माधवी सरकार के भाग्य के फैसला सेहो ईवीएम मे बंद भ गेल अछि.
एहि बेर के वोट अहां कहि सकय छी मुख्य रूप सं मिथिला मे छल आओर ज्यादातर इलाका कोसी के बाढ़ि सं प्रभावित छल. एहि इलाका मे एहि बेर प्रचार सेहो किछ सुस्त रहल. बाढ़ि मुख्य मुद्दा रहल. राहत आओर बचाव के राजनीति छाएल रहल. मुदा लोकक गुस्सा देखि नेता सभ लोकक बीच जाए सं बचैत रहलाह. राज्य सरकार के कहनाय छल जे केंद्र सं उचित मदद नहिं मिलल. जखन कि कांग्रेस आओर आरजेडी के कहनाय छल जे राज्य सरकार केंद्र सं मिलल मदद के नीक सं लोक तक नहिं पहुंचयलक. एहि बेर परीसीमन के बाद एकटा नवका संसदीय क्षेत्र सुपौल बनल. सुपौल क्षेत्र मे सहरसा, मधेपुरा ओर अररिया के किछ क्षेत्र के मिला क बनाएल गेल अछि. सहरसा चुनाव क्षेत्र नहिं रहला के कारण लोक सभ विरोध सेहो कएलखिन्ह. किछ रंगकर्मी सभ वोट बहिष्कार के बात सेहो कएने छलखिन्ह. आब सभ लोकनि के नजर 16 ताऱीख के होए वाला मतगणना पर लागि गेल अछि.


text:
नव दिल्ली/दड़िभंगा. साहित्य अकादेमी द्वारा एहि सालक पुरस्कारक घोषणा क' देल गेल अछि. मैथिली सहित 24 भाषा मे स्तरीय लेखन हेतु सभ साल ई पुरस्कार देल जाइत अछि. एहि बेरक साहित्य अकादेमी अवार्ड डॉ शेफालिका वर्मा कें हुनक आत्मकथा 'क़िस्त क़िस्त जीवन' हेतु देल जयबाक घोषणा भेल अछि. एकर संगहि कोंकणी उपन्यास केर मैथिली अनुवाद 'कर्मलीन' लेल महेंद्र नारायण राम कें अनुवाद पुरस्कार देल जयबाक घोषणा भेल अछि. मैथिलीक चर्चित युवा साहित्यकार 'अरुणाभ सौरभ' कें काव्य संग्रह 'एतबे टा नहि' लेल युवा पुरस्कार देल जयबाक घोषणा भेल अछि.बधाइ.
पुरस्कार घोषणाक बाद डॉ शेफालिका वर्मा मिथिमीडिया कें हरखित होइत कहलनि— साहित्य अकादमी, निर्णायक मण्डल आ' समस्त पाठककेँ धन्यवाद. हमरा लेल पाठकक प्रेम सभसँ पैघ पुरस्कार अछि. हं, पूर्वमे हमर 'एकटा अकास' पुरस्कारक पाँतिसँ छटा गेल रहए आ तहिया हमर पतिदेवकेँ अवस्से कनेक दुख भेल रहनि. फेर, तकरबाद मोनमे बैसि गेल जे ई सम्मान-पुरस्कारक हेर-फेरमे रहब हमरा वशक बात नहि आ तैँ एहिबेर सेहो किस्त किस्त....सँ व्यक्तिगत रूपेँ हमरा कोनो विशेष उमेद नहि छल. ओना किस्त किस्त...मात्र हमर जीवनी नहि बल्कि आत्माभिव्यक्ति अछि. एकरा लिखबाकाल हम अपन संपूर्ण जीवनक पुनर्दर्शन केलहुँ. अपना सभ समाजमे एकटा महिला लेल सामाजिक व्यवस्थामे अपन स्वतंत्र अस्तित्व बनायब कतेक कठिन छैक, कतेक संघर्षपूर्ण छैक तकर आत्म दर्शन छी किस्त-किस्त जीवन आ एहि जीवन संघर्षकाल हमर उर्जाक स्रोत हमर पति रहलाह तैँ हमर कोनो सफलताक श्रेय हुनके जेतनि. एहिठाम एकटा बात आओर जे हम किस्त किस्त...पहिने हिन्दीमे लिखब प्रारंभ केने रही मुदा, डॉ. रमानंद झा 'रमण'क प्रेरणा, पंचानन मिश्रक आ' शरदिन्दु चौधरीक अविस्मरणीय सहयोगसँ हम एहि ७०० पृष्ठकेँ मैथिलीमे लिखबामे सफल भेलहुँ आ'से एहि पुरस्कारक श्रेय हिनका सभक संग शेखर प्रकाशन कें सेहो जाइत छैक.
शेफालिका वर्मा कें पुरस्कार भेटला पर मैथिली साहित्यकार ओ प्रसिद्ध भाषाविद उदय नारायण सिंह 'नचिकेता' केर कहब छलनि जे ई बहुत सुखद समाद अछि. शेफालिका बहुत दिन सं उपेक्षित छलीह. ज्ञात हो जे पुरस्कार केर दउग मे नचिकेता केर पोथी सेहो छल.
साहित्यकार रमानंद झा 'रमण' अपन प्रसन्नता प्रकट करैत कहलनि जे हमर सौभाग्य छल जे हम एहि पोथीक प्रारंभिक पाठकमे सँ छी आ एकर लोकार्पणक अवसरपर मुख्य वक्ताक रूपमे हमरा बाजैक अवसर भेटल अछि. शेफालिकाजीक किस्त-किस्त जीवन मैथिली साहित्यक एकटा अनमोल धरोहर अछि. पुरस्कारक लेल एहि पोथीक चयनक पाछाँ चयनकर्ताक जे तर्क रहल होइन किंतु चयन स्वागतयोग्य अछि. तखन शेफालिकाजी छल-प्रपंच नहि जनैत छथि तैँ एतेक दिन कतिआयल सन छलीह आ पुरस्कार विलंबसँ भेटलनि.
साहित्ze: small;">. किस्त-किस्त जीवन मैथिली साहित्यमे एकटा विशेष स्थान रखैत अछि,
पुरस्कार घोषणाक बाद डॉ शेफालिका वर्मा मिथिमीडिया कें हरखित होइत कहलनि— साहित्य अकादमी, निर्णायक मण्डल आ' समस्त पाठककेँ धन्यवाद. हमरा लेल पाठकक प्रेम सभसँ पैघ पुरस्कार अछि. हं, पूर्वमे हमर 'एकटा अकास' पुरस्कारक पाँतिसँ छटा गेल रहए आ तहिया हमर पतिदेवकेँ अवस्से कनेक दुख भेल रहनि. फेर, तकरबाद मोनमे बैसि गेल जे ई सम्मान-पुरस्कारक हेर-फेरमे रहब हमरा वशक बात नहि आ तैँ एहिबेर सेहो किस्त किस्त....सँ व्यक्तिगत रूपेँ हमरा कोनो विशेष उमेद नहि छल. ओना किस्त किस्त...मात्र हमर जीवनी नहि बल्कि आत्माभिव्यक्ति अछि. एकरा लिखबाकाल हम अपन संपूर्ण जीवनक पुनर्दर्शन केलहुँ. अपना सभ समाजमे एकटा महिला लेल सामाजिक व्यवस्थामे अपन स्वतंत्र अस्तित्व बनायब कतेक कठिन छैक, कतेक संघर्षपूर्ण छैक तकर आत्म दर्शन छी किस्त-किस्त जीवन आ एहि जीवन संघर्षकाल हमर उर्जाक स्रोत हमर पति रहलाह तैँ हमर कोनो सफलताक श्रेय हुनके जेतनि. एहिठाम एकटा बात आओर जे हम किस्त किस्त...पहिने हिन्दीमे लिखब प्रारंभ केने रही मुदा, डॉ. रमानंद झा 'रमण'क प्रेरणा, पंचानन मिश्रक आ' शरदिन्दु चौधरीक अविस्मरणीय सहयोगसँ हम एहि ७०० पृष्ठकेँ मैथिलीमे लिखबामे सफल भेलहुँ आ'से एहि पुरस्कारक श्रेय हिनका सभक संग शेखर प्रकाशन कें सेहो जाइत छैक.
शेफालिका वर्मा कें पुरस्कार भेटला पर मैथिली साहित्यकार ओ प्रसिद्ध भाषाविद उदय नारायण सिंह 'नचिकेता' केर कहब छलनि जे ई बहुत सुखद समाद अछि. शेफालिका बहुत दिन सं उपेक्षित छलीह. ज्ञात हो जे पुरस्कार केर दउग मे नचिकेता केर पोथी सेहो छल.
साहित्यकार रमानंद झा 'रमण' अपन प्रसन्नता प्रकट करैत कहलनि जे हमर सौभाग्य छल जे हम एहि पोथीक प्रारंभिक पाठकमे सँ छी आ एकर लोकार्पणक अवसरपर मुख्य वक्ताक रूपमे हमरा बाजैक अवसर भेटल अछि. शेफालिकाजीक किस्त-किस्त जीवन मैथिली साहित्यक एकटा अनमोल धरोहर अछि. पुरस्कारक लेल एहि पोथीक चयनक पाछाँ चयनकर्ताक जे तर्क रहल होइन किंतु चयन स्वागतयोग्य अछि. तखन शेफालिकाजी छल-प्रपंच नहि जनैत छथि तैँ एतेक दिन कतिआयल सन छलीह आ पुरस्कार विलंबसँ भेटलनि.
साहित्ze: small;">. किस्त-किस्त जीवन मैथिली साहित्यमे एकटा विशेष स्थान रखैत अछि,
साहित्य अकादेमी केर परामर्शदात्री समिततिहासकार-आलोचक सेहो एहि बातके मानलथि. हुनकर प्रत्येक रचना भावपूर्ण होइत अछि. मैथिलीमे महिला साहित्यकारक खगता रहल अछि आ' एहनामे लीली रे, निरजा रेणु आ उषाकिरण खाँक बाद ई चारिम महिला छथि आ' तैँ ई पुरस्कार चयन एकटा विशेषार्थ रखैत अछि. पुरस्कार देरीसँ अवस्स भेटलनि मुदा, एहन तरहक विसंगति पहिने सेहो देखल गेल अछि. किस्त-किस्त जीवन मैथिली साहित्यमे एकटा विशेष स्थान रखैत अछि, बधाइ.
साहित्य अकादेमी केर परामर्शदात्री समिति केर पूर्व सदस्य ओ मिथिला विकास परिषद् केर राष्ट्रीय अध्यक्ष अशोक झा शेफालिका वर्मा कें बधाइ देइत कहलनि जे अकादेमी केर ई निर्णय अप्रत्याशित अछि. एतेक सुप्पत निर्णय आओत से आश नहि छल. शेफालिका वर्मा कें पुरस्कार भेटब आवश्यक छल. हम एकर स्वागत करैत छी.
एकर संगहि महेंद्र नारायण राम ओ अरुणाभ सौरभ कें सेहो बधाइ देबयवला केर नमहर संख्या अछि. अकादेमी पुरस्कार सं पहिने डॉ शेफालिका वर्मा सं मिथिमीडिया केर कार्यकारी सम्पादक चन्दन कुमार झा साक्षात्कार लेने छलाह जे हुनक पुरस्कृत पोथी ओ अनेकानेक प्रसंग अपना मे समेटने अछि. साक्षात्कार पढबाक हेतु नीचाक फोटो पर क्लिक करी—
[maithili, mithila, maithil, vidyapati, sahitya, maithili news, samad, maithili media, newspaper]
Tags: हालचाल


text:
कलकत्ताक ताज़ाटीवी सभागार मे मैथिली-हिन्दी केर बहुचर्चित साहित्यकार राजकमल चौधरी पर परिचर्चा आयोजित भेल. जाहि मे महानगरक प्रबुद्ध साहित्यिक लोकनि भाग लेलनि.
मिथिला विकास परिषद् द्वारा आयोजित परिचर्चा सं पहिने अशोक झा बीजभाषण देलनि. ओ कहलनि जे हमरा लोकनि कें राजकमल सं प्रेरणा लेबाक चाही. बहुत कम आयु मे ओ विपुल साहित्य रचलनि. ओ वर्त्तमान कें देखैत भविष्यक बात लिखलनि. रविदिन 16 जुलाइ कें बेरूपहर आयोजित कार्यक्रम मे प्रो. शंकर झा, नवीन चौधरी, गीतेश शर्मा, अजय तिरहुतिया, भास्कर झा आदि राजकमलक जीवन ओ साहित्य केर विविध पक्ष पर चर्चा केलनि. कार्यक्रमक दोसर सत्र मे रूपा चौधरी, बिनय भूषण, अमर भारती, विजय इस्सर, नबोनाथ झा, रूपेश त्योंथ आदि कवि लोकनि राजकमलक कविताक पाठ केलनि.
ज्ञात हो जे राजकमल चौधरीक कर्मक्षेत्र कलकत्ता रहल छल. हुनक मृत्यु मात्र 38 वर्षक अवस्था मे भ' गेलनि. ओ मैथिली-हिंदी मे प्रचुर साहित्य लिखलनि. मैथिली मे करीप 100 कविता, तीन उपन्यास, 37 कथा, तीन एकांकी आ चारिटा आलोचनात्मक निबंध लिखने छलाह. संगहि ओ हिंदी मे आठ उपन्यास, करीब 250 कविता, 92 कथा, 55 निबंध आ तीनटा नाटक लिखलनि.
कार्यक्रम मे राजकमल पर पोथी प्रकाशित करबाक घोषणा करैत मिविप अध्यक्ष अशोक झा कहलनि जे हमरा लोकनि कें विद्यापति सं आगू बढि क' सोचबाक चाही. साहित्यक फलक बढेबाक चाही. शोध संबंधी पोथी सबहक नितांत अभाव देखबा मे आबि रहल अछि. अंजय चौधरी धन्यवाद ज्ञापन केलनि.


text:
मिथिमीडिया कें जियओने रखबा लेल सालक लगभग 1 लाख टाका खर्चा छै. एतेक खर्च मे दैनिक 1-2 पोस्ट आ सोशल मीडिया एक्टिविटी संभव भ' सकैत छै. खर्चक भरपाइ लेल मिथिमीडिया पर विज्ञापन वा पार्टनरशिपक माध्यम सं मदति करबाक बाट खुजल अछि.
विशेष जनतब एतय देल अछि:
1. मिथिमीडिया कम सं कम 1000 टाका मोलक विज्ञापन स्वीकार करैत अछि जे मास भरिक लेल वेब पर रहैत अछि, यएह साल भरिक लेल 10000 टाका मे देखाओल जाइत अछि.
2. मिथिमीडिया संस्था ओ कार्यक्रमक एकबेरक न्यूज कवरेज ओ प्रमोशन (MithiEvents) कम सं कम 1000 टाका ओ एकसंग सालाना अनुबंध भेने 10000 टाका लेबाक प्रावधान रखने अछि. साल मे 12 कार्यक्रम सं बेसी भेने फराक चार्ज लागि सकैत अछि.
3. मिथिमीडिया 'बुक प्रमोशन' (MithiBooks) करैत अछि जाहि अंतर्गत 1 किताबक प्रमोशन वेब और सोशल मीडिया पर करैत अछि. बुक लांचिंग केर कवरेज ओ पोथी समीक्षा करैत अछि. एहू सेवा लेल कम सं कम 1000 टाका चार्ज कएल जाइ छै.
4. मिथिमीडिया प्रायोजित पोस्ट सेहो देबाक प्रावधान रखने अछि, जाहि लेल कम सं कम 1000 टाका देने प्रोडक्ट, संस्था, अभियान ओ व्यक्तिक प्रमोशन पोस्ट ओ सोशल मीडिया माध्यम सं कएल जाइत अछि. एहन तरहक पोस्ट #Sponsored रूप मे चिन्हित रहैत अछि.
5. मिथिमीडियाक काज पसंद भेने ओ सहयोगक इच्छा भेने सीधे डोनेट क' सेहो एकरा मदति कएल जा सकैत अछि.
कोनो तरहक विज्ञापन/पार्टनरशिप लेल सोझे mithimedia@gmail.com पर मेल पठाबी.
चलू संगे किछु डेग जे वेब पर मैथिली कें बेहतरी दिस ल' जाएत. जय मैथिली!


text:
चौरचन अप्पन सभ एकटा विशेष पाबैन अछि । जाहि में श्रापित चांद केर पूजा कएल जाएत अछि । चौरचन केर चौठचंद्र-चौठीचान से हो कहल जाएत अछि । ओना त अप्पन सभ के बेशी पाबैन प्रकृति सं जुड़ल अछि । चौरचन पुत्र के दीर्घायु लेल कएल जाएत अछि । चौरचनक दिन पूरा दिन व्रत कैल जाएत अछि । सांझ में भगवान गणेश के पूजा संग चांद के विधि विधान सं पूजा केलाक बाद व्रत तोड़ल जाएत छय ।
भादव मास के शुक्ल पक्षक चतुर्थी मे साँझखन चौठचन्द्र पूजा होइत अछि । मानल जाएत अछि जे चन्द्रमा के एहि दिन कलंक लागल छल । एहि समय मे हुनकर दर्शनकेँ दोषापूर्ण मानल जाएत अछि । मान्यता ई हो अछि जे एहि समय चन्द्रमाक दर्शन करअ पर झूठ कलंक लगैत अछि । एहि लेल दोषक निवारण करबाक लेल मन्त्रक पाठ काएल जैत अछि । बाकी औरो भिन्न भिन्न मान्यता सभ अछि ।
पावनि सँ जुरल एकटा कथा से हो अछि । कथा अछि जे एक बेर भगवान गणेश अप्पन वाहन मूषक स कतउ जाएत छलाह । हिनका देखि क चन्द्रमा हँसि देलनि, जे स तमसा कअ ओं चन्द्रमा के श्राप देलखिन्ह जे अहाँ के देखबा सँ लोक कलंकित होएत । चन्द्रमा के अपना सुनर होबक के बेशी अंहकार रहेन । तखन चन्द्रमा भादव शुक्ल चतुर्थी मे भगवान गणेशक पूजा केलाह । जे सं प्रसन्न भअ भगवान कहलखिन्ह:- अहाँ निष्पाप छी, जे सभ भादव शुक्ल चतुर्थी के दिन अहाँक पूजा कऽ ‘सिंह प्रसेन…’ मन्त्रसँ अहाँक दर्शन करत तकरा किछु नय हेतेय आ ओकर सभ मनोरथ पूर्ण से हो हेतय ।
चौठचन्द्रक पूजा
ई चतुर्थी दिन सूर्यास्त के बाद कैल जाएत अछि । भरि दिन व्रत कएल जाएत अछि । साँझखन अंगना में पिठार सँ अरिपन देल जाइत अछि । गोलाकार चन्द्र मण्डलपर केराक पात द अ ओहि पर मिठाई- मधुर, पूड़ी, ठकुआ, पिड़ुकिया, मालपूआ पायस आदि राखल जाएत अछि । बाकी हिनकर पूजा पूरा विधि विधान स कैल जाइत अछि । पश्चिम दिशा ओर मुख केलाक बाद रोहिणी (नक्षत्र) सहित चतुर्थी में चंद्रमाक पूजा उजर फूल सं कैल जाएत अछि । परिवारक सदस्यक संख्यामे भिन्न भिन्न ओतबेक पकवानक स डाली आ दहीक मटकुरी अरिपन पर राखल जाएत अछि । बाकी एक-एक डाली, दही, केराक घौर उठाऽ ‘सिंह: प्रसेन….’ मंत्रक संग ‘दधिशंखतुषाराभम्…’ मन्त्र पढ़ि समर्पित कैल जाएत अछि । सभ व्यक्ति एक-एक टा फल हाथमे ल’अ ओहि मन्त्र सँ चन्द्रमाक दर्शन करैत छथि । एकर बाद पुरुष सभ मड़र भांगाथि जेकरा में खीर, दालपूरी संगे फल मिठाई दही आदि पकवान रहैत छय । एकरा बाद प्रसाद सं व्रत तोड़ल जाएत अछि ।
चन्द्रमा प्रणाम मन्त्र-
‘दधि-शंख-तुषाराभं, क्षीरोदार्णव-संभवम्।
नमामि शशिनं भक्त्या, शंभोर्मुकुट भूषणम्।।’
चौठचन्द्र-
सिंह: प्रसेनवमवधीत सिंहो जाम्बवताहत: । सुकुमारक मारो दीपस्तेह्राषव स्यमन्तक: ।
अर्थात् दही, शंख ओ बर्फक समान स्वच्छ, क्षीर सागरसँ उत्पन्न चन्द्रमा (शशि) केँ भक्तिसँ प्रमाण करैत छी जे महादेवक मुकुटक भूषण थिका।
-बबीता झा


text:
- जितेन्द्र सहयोगी
मैिथली भाषा, साहित्यके विकासमे योगदान करनिहार लौकनिके पुरस्कृत कर मैिथली भाषाक महाकवि विद्यापति पुरस्कार गुठी स्थापनार्थ अक्षयकोषके लेल नेपाल सरकारके तरफ सँ एक कराडे रकम विनियोजन केलक समाचार प्रसारण होइते गैरमैथिली भाषाके सिद्धहस्त व्यक्ति सभके दिमाग कुमहारक चक्र जका घुिमरहल अछि, हुन्का सभके घुर्मी लागिरहल अछि । सकारात्मक, रचनात्मक विचारहरू जन्मौनिहार दिल आ दिमाग सभमे ग्रहण लागि गेल अछि । जे बहुत बिडम्बना, आ दुखद यथार्थ अछि ।
किछ दिनसँ मेिडयामे दखे रहल अछि हुन्का सभके प्रतिक्रिया । एहेन प्रतिक्रिया कियाक आबि रहल अछि, बुझि नई पाइव सकैत अछी । आखिर ई प्रश्नके उत्तर के कोनाक देत ?
ई बजटे भाषण नेपाली भाषा साहित्यक लेल थप कोनो बजेट बिशेष रुप सँ नहि छटुयाओल गेल अछि । नेपाली भाषा नेपालके एकटा प्रमुख राष्ट्रभाषा अछि । ई बात सर्वविद्धिते अछि की अखनधरि ई भाषाके एकाधिकार सगरो अछि । मुदा नेपाल सरकार दिशसँ अई बेरक बजेट भाषणमे मैि थली भाषा, साहित्यके विकास, सम्बधर्न , सरंक्षण आ प्रवर्धनमे रकम छुटयाओल गेलाक बादमे गैरमैथिली साहित्यकार, रंगकर्मी, भाषाविद,् संस्कृतिविद,् संगीतकर्मी, कलाकर्मी सभके कञ्चट धिप लागल अछि। जकरा स्वभाविक मानल नहि जेबाक चाही ।
एकेटा मात्र भाषा मैिथलीके विकासक लेल सरकार अतके रकम छटुयाबक नहि चाही, दोसर भाषके सौतिन नहि मानबाक चाही, सरकारक ई रवैयाके खिलाप उतर परतै कहिक संचार माध्यमसँ अपन अमृतवाणी सभ फिजारहल अछि । मुदा ओ सभ ई बात बिसरि गेल अछि जे अखनतक नेपालके नेपाली भाषा बाहेक सभ भाषाके सौतीनके धियापुताके जका व्यवहार करतै छल । अखनतक नेपाली भाषाके मात्र सरकार अपन कोरामे राखिक चलतै छल आ दुध भात खियाबै छल । मुदा ई बेरक सरकार अए रबैयाके तोडिक दोसर भाषा सभप्रति बहुत न्याय केने अछि । कार्लमाक्सके शब्दमे कहीत बुर्जुवा संस्कारके सिसा टुिटगेल अछि ।
मुदा एकर ई अर्थ कहियो नहि लागे कि नेपालमे बाजल जाइत सभ भाषा, साहित्यके योगदान करनिहार सजर्क सभके सरकार नहि देखे । मैथिली मात्र किया? सब भाषाके दखेबाक जरुरी भगेल अछि । सरकारके मैिथली जका नेवार, भोजपुरी, अवधि, धिमाल, तामाङ आदि सभ भाषाके विकासार्थ विशेष बजेट सहित कार्यक्रम आ कार्यनीति लाबबाक काम एकदम जरुरी सेहो भगेल अछि । नहि त खतराके संकेत दिख सकैय।
वास्तविकता ई सोहो अछि, सरकारके नजर मैिथली भाषाके लेल मात्र बजटे विनियाजे न करबला बातमे सरकार दिश सँ त्रुटी सेहो अछि। मुदा अतेक बहुत निराश होबके कोनो जरुरी सहो नहि छय। इतिहासके पाना कनिको उन्टाक जँ देखी त एक बहुत निक काम सरकारके लाइग सकैय ।
सत्यके आत्मसाथ जखन करब तखन कोनो भाषी होइतो ओ कहताह कि मैथिली भाषाके साहित्यमे सरकारके आँखि परनाइ एकदम न्यायोचित अछि, जायज अछि । जे नजर अखन नहि बहुत बर्ष पहिन्हे परबाक चाही, से अई बेरक बजेटमे परल ।
अइबेरके २२ दलीय सरकारके अर्थमन्त्री बजेटमे बजेटके सामाजिक आ सांस्कृतिक शीर्षकमे कहल गेल अछि, सब जाति र जनजातिक भाषा, साहित्य, कला, संगीत आ संस्कृितके संरक्षण, सम्बद्धर्न , प्रदर्शन केल जते ।
ओही शिर्षकमे मैथिली भाषा साहित्यके विकासमे महत्वपूर्ण योगदान देिनहार व्यक्ति सभके पुरस्कार दिय महाकवि विद्यापति पुरस्कार गठुी स्थापनाकर अक्षयकोषके लेल एक करोड रुपैया विनियोजन केने अछि, जे सम्पूर्ण मिथिलावासी सभके लेल एकदम सुखद समाचार बनल गेल अछि ।
नेपाल सरकारके इतिहासे मे मैिथली भाषा, साहित्यके विकासके लेल केल गेल ई पहिल आ प्रशंसनीय कार्य अछि। अए सँ पूर्व कुनो सरकार चाहे ओ राणाकालिन हो, आ राजाकालीन हो या हो प्रजातन्त्र के आ लाके तन्त्र के हो। करिब साढे दुई सय बर्ष पहिन्हे सँ शाहकालिन इतिहास लिखके सुरुवात सँ अखनतकमे सायद ई एहन कार्य भेल अछि । अए कार्यके एक मैथिली भाषी, मैथिली भाषा साहित्यके बिद्यार्थीके हैसियत सँ हम अए सरकारके ई साचे के बहुत बहुत धन्यवाद दबे चाहबनि ।
ई ध्रुवसत्य बात अछि कि कला, भाषा, साहित्य आ संस्कृति दशे के राष्ट्रिय धरोहर अछि, राष्ट्रके गहना अछि, दशे नामक किताबके पहिल पृष्ठ अछि । देशके मेरुदण्ड आर्थिक क्षेत्र भेलो सँ ई रचनात्मक क्षत्रे सभके महत्व आथिर्क क्षत्रे सँ कम कहियो नहि रहलै । दशे क अनुहार स्पष्ट देखाबबला काम कुनो भी देशके भाषा साहित्ये सबसँ पहिने करतै आबि रहल छै ।
अतः एहन क्षत्रे मे सरकारके ययोथित मात्रामे लगानी नहि करे त दशे क अर्थतन्त्रो धरायशी बनि सकै छै । साहित्य, कला, संस्कृति, संगीत, दशे के कनु अगं आ क्षत्रे से सम्बन्ध जडु ल नहि छै । हरके अगं से अन्नयोश्रित सम्बन्ध रहै छै भाषा, साहित्यके । चाहे ओ क्षेत्र राजनैतिक, आर्थिक, सांस्कृति, सामाजिक, कानुनी, आदि कोनो क्षेत्र रहे । अतः दोसर क्षत्रे मे कतबो लगानी करितो बालुमे पानी ढारे सरह होतै मुदा भाषा, साहित्य, संगीत, कला, संस्कृति, खेल आदि रचनात्मक क्षत्रेमे जँ लगानी नहि करे त देशक काला संस्कृतिमे सिधे पइर सकैय ।
एकटा साहित्य केवल मनोरंजके लेल नहि लिखाइ छै, एकटा चित्र केवल भित्ता सजाबके लेल नहि रगं भराइ छै, एकटा अभिनय केवल दिखाबीके लेल नहि खेलल जाइ छै, एकटा गीत केवल समय कटाब मात्र नहि गाबल जाइ छै । एकर भितरमे बहुत सामाजिक, आर्थिक, सांस्कृतिक, राजनैितक, नैितक, शैिक्षक, स्वास्थ्य, राष्ट्रिय सहित भावनात्मक तत्व सभ अमिट वनिक समाहित भेल रहै छै । अए क्षेत्रक उपक्षाके अर्थ भुक खानाके बराबर मानल जाइ छै ।तखन पेट के कि हाल होतै ? आदमी केहन हाल होतै ?
नेपालमे बहुत भाषाक साहित्य सभ प्रत्यक्ष, आ परोक्ष रुपमे योगदान करै रहल सत्य सबके आगा रौद सन स्पष्ट अछि । नेपाली भाषाके बादमे सायद दोसर स्थान मैिथली भाषाक रुपमे दले जाइत अछि । जनसंख्याके हिसाबसँ सेहो मैिथली भाषी सभ दोसर स्थानमे अछि । मुदा भाषा साहित्यके विकासके दृष्टिकोण सँ देखल जाइ त नेपाली भाषा साहित्यके सेहो मैथिली भाषा ठारेठारे चित्त क क गिरादेतै ।
नेपाली भाषाके साहित्यक जनम होबसँ पहिन्हि मैिथली भाषाक साहित्य अपन प्रभुत्व जमादेने छल । अए बात कोइ काटि नहि सकत । साहित्यके विकास, विस्तार, प्रवर्धन पक्षके देखल जाइ त नेपाली भाषाके साहित्य सँ बहुत जेठ अछि मैिथली भाषाके साहित्य । आवर कही त नेपाली भाषा साहित्यके बाप, बाबा, परबाबा सेहो कहल जा सकैछै । ई बात दारु पिक कोइ दरुपिबा नहि कहि रहल अछि । ई सत्य इतिहासके सुनहरी अक्षर बता रहल अछि ।
नेपाली भाषा साहित्यके विकास भेलाक दिन बेसी भेलो नहि छै । मैिथली भाषा साहित्यके विकास भेलो बाह्र तेह्र सताब्दी भगेल अछि । करिब दु सो साइठ बरिस पहिने नेपाली साहित्यके विकास भेल प्रमाण सभ भेटैत अछि जखन मैिथली भाषा साहित्यके विकास त दोब्बर मात्र नहि, तेब्बर मात्र नहि, पाँचबर सँ बेसी बरिस पहिन्हि भले प्रमाण इतिहासके किताब सभमे समाविष्ट अछि । मैथिली साहित्यके आदिकाल इ. सं. ८०० सँ १३०० मानल जाइत अछि । संस्कृत के महाकवि कालिदास सेहो एक मैिथल छेलाह, सत्य बुिझते त ई बातके प्रमाण पर्याप्त भगेल होत । आव हुन्कर विक्रमोर्वशीय नाटक चतुर्थ अंकक एकटा दोहा अए बातके जीबतिजागति प्रमाण अछि की मैथिली भाषा तात्कालीन समयमे प्रचलनमे चलिआएल छल । नेपाली सँ मैथिली भाषाके साहित्य जठे होभाक कारण एकटा योहो अछि की मिथिलाक्षेत्र नेपालमे मात्र नहि भक भारतमे सेहो परैत अछि ।
मुदा दुखक बात ई अछि कि एहन गरिमामय इतिहास मैिथली भाषाके साहित्य हाल किछ साल आबिक पिछडि गेल अछि। भारतमे हिन्दी आ नेपालमे नेपाली भाषाके जहिया सँ राष्ट्रभाषाके स्थान देबके घोषणा भेल, तहियासँ मैिथली भाषाके प्रगति जए अनुपातमे होइ त छल, हेबाक चाही, से अनुपात सँ बहुत बहुत कम भगेल अछि । मुदा ई बजटे क रकम विनियाजे नके बाद मैिथली साहित्य सारा साहित्यकाशमे उर्जा प्रदान क सके, ई आशा करी ।
अई कारण सँ सेहो मैिथली भाषा, साहित्य, कला, संस्कृतिके संरक्षण, विकास करबाक एकदमजरुरी भगेल छल ।मैथिली भाषा, साहित्यमे मरिमरिक आधा पेट खाक काम करनिहार स्रष्टा सभके ई बजेट हौसला सेहो बढाबमे सहयोगी भूिमका निर्वाह कइर सकैय ।
मैिथली भाषिक, सांस्कृितक महत्व अई बरेक सरकार किछ मात्रामे बुिझ रहल जका दखे रहल अछि । आब बजेटके लागू कुन धरी होत? ई देखके बाँकी अछि । कहीँ बानरके हात नारीयर जका नहि भजाय । आसा करी सकारात्मक रहे ।
- 5 views


text:
भाषा परिवार
आपसमे सम्बन्धित भाषासभकें भाषा-परिवार कहल जाइत अछि । कोन भाषासभ कोन भाषा परिवार अन्तर्गत सम्मलित होइत तहिक लेल वैज्ञानिक आधार अछि ।
अखन वर्तमान समयमे संसारक भाषासभकें तीन अवस्था अछि । विभिन्न देशसभक प्राचीन भाषासभ जकर अध्ययन आ वर्गीकरण पर्याप्त सामग्रीक अभावमे नै भऽ सकल अछि, पहिल अवस्थामे अछि । एकर अस्तित्व एहिमे उपलब्ध प्राचीन शिलालेखसभ, सिक्का आ हस्तलिखित पुस्तकसभमे अखनो सुरक्षित अछि । मेसोपोटेमियाक पुरान भाषा सुमेरीय तथा इटालीक प्राचीन भाषा एत्रस्कन याह प्रकारक भाषासभ छी । दोसर अवस्थामे एहन आधुनिक भाषासभ अछि, जकर सम्यक् शोधक अभावमे अध्ययन आ विभाजन प्रचुर सामग्रीकें रहला बादो नै भऽ सकल अछि । बास्क, बुशमन, जापानी, कोरियाली, अन्डमानी आदि भाषासभ एहन अवस्थामे अछि । तेसर अवस्थाक भाषासभमे पर्याप्त सामग्री अछि आ ओकर अध्ययन आ वर्गीकरण भ गेल अछि । ग्रीक, अरबी, फारसी, संस्कृत, अंग्रेजी आदि अनेक विकसित आ समृद्ध भाषासभ एकर अन्तर्गत अवैत अछि ।


text:
कुरुक्षेत्र
कुरुक्षेत्र ( उच्चारण (सहायता जानकारी); अङ्ग्रेजी: Kurukshetra) भारतक हरियाणा राज्यक एक प्रमुख शहर आ कुरुक्षेत्र जिलाक मुख्यालय छी । ई शहर हरियाणाक उत्तरमे अवस्थित अछि तथा अम्बाला, यमुना नगर, करनाल आ कैथल सँ घेरल अछि तथा राष्ट्रिय राजधानी दिल्ली आ अमृतसर जोड़वला राष्ट्रिय राजमार्ग आ रेलमार्ग पर अवस्थित अछि । एकर शहरी इलाका एक अन्य ऐतिहासिक स्थल थानेसरसँ मिलल अछि । ई एक महत्वपूर्ण हिन्दू तीर्थस्थल छी ।[१][२] मानल जाइत अछि कि एतय महाभारतक लड़ाई भेल छल आ भगवान कृष्ण अर्जुनके गीताक उपदेश एतय अवस्थित ज्योतिसर नामक स्थान पर देनए छल ।[३] ई क्षेत्र बासमती चामलक उत्पादनक लेल सेहो प्रसिद्ध अछि ।[४]
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ Agarwal, Vishal: Is There Vedic Evidence for the Indo-Aryan Immigration to India? (PDF)
- ↑ The Lost River, by Michel Danino. Penguin India 2010
- ↑ History of Kurukhsetra
- ↑ "Haryana bans meat in holy towns of Kurukshetra, Pehowa", The Indian Express, अन्तिम पहुँच ३१ मार्च २०१३।


text:
मैभो अकादमी मे मैथिली कें दोयम दर्जा सं भाखानेही पहिनहि सं दुखित छथि आ फेर एक बेर कटु अनुभव ल' घुरलाह मैथिल. अकादमी मे भोजपुरी प्रतिनिधिक चलैत छनि आ मैथिली कें कतिएबाक प्रवृत्ति हावी अछि. कहि रहल छथि मिथिमीडियाक दिल्ली क्षेत्र प्रभारी —
नव दिल्ली : रविदिन, 16 अगस्त, संध्या ५ बजे स’ स्वतन्त्रता दिवसक उपलक्ष्य मे कला,संस्कृति एवं भाषा विभाग, दिल्ली सरकारक तत्त्वाधान मे मैथिली-भोजपुरी साहित्य अकादमी, दिल्ली द्वारा आइ.टी.ओ. स्थित आइ.सी.सी.आर. आज़ाद भवन केर सभागार मे कवि सम्मलेनक आयोजन कएल गेल. कार्यक्रम मुख्य अतिथि वरिष्ठ पत्रकार पद्मश्री राम बहादुर राय ओ कला एवं संस्कृति विभाग दिल्ली सरकारक मंत्री कपिल मिश्राक करकमल स’ दीप प्रज्ज्वलनक संग राष्ट्रगान स’ प्रारम्भ भेल.
राष्ट्रगानक पश्चात भोजपुरी मे देशभक्ति गीतक सामूहिक प्रस्तुति सेहो कएल गेल आ चटपट मे कार्यक्रम कें आगाँ बढ़ेबाक घोषणा क’ देल गेल मुदा दर्शक दीर्घा मे बैसल मोंटामोंटी २० प्रतिशत मैथिल श्रोताक एक आवाज जे हमरा लोकनिक गोसाओंनिक गीत “जय जय भैरवि” केर सेहो प्रस्तुति हेबाक चाही आ एहि बात कें अकादमीक सचिव राजेश सचदेवा ई कहि टारबाक चेष्टा केलनि जे बाद मे प्रस्तुत कएल जाएत मुदा खाँटी मैथिल दर्शक आ मिथिला अभियानी लोकनिक हस्तक्षेप स’ ई प्रस्तुति संभव भेल अन्यथा अन्ठेबाक प्रयास छल.
अकादमीक पदाधिकारी लोकनिक दूनेती केर कतेको साक्ष्य समय समय पर देखार भ’ चुकल अछि आ तकरे पुनरावृति आजुक दिन सेहो सार्वजनिक रूपे सोझा आएल आ एहि बेर ई जिम्मा लेलनि अकादमीक नवनिर्वाचित उपाध्यक्ष कुमार संजॉय सिंह. हुनका मैथिली प्रस्तुति केर वास्ते उठल सामूहिक स्वर कने बेसी अखैर गेलनि आ भावुकतावश बजाइओ गेलनि जे हमरा ई अप्रिय लागल. भाषाई विस्तार के चौहद्दी सेहो गनौलनि मुदा मैथिलीक अस्मिता के संगे अंगिका, बज्जिका आ मगही केर कौआ-मैना बला कूड़ी मे बाँटिक’........ खैर हमरा लोकनिक भाषा प्रतिनिधि सेहो नगण्ये जेंकां छथि, ज’ गोट-आध हेबो करता त’ ओ अपन खानापूर्ति क’ क’ निमहि रहलाह अछि आ कहुना भोजपुरिये बहन्ने मैथिलियो घुसकल जा रहल अछि आ ज’ से नैं त’ “जय जय भैरवि”क महत्त्व अकादमीक एक-एक पदाधिकारीकें बुझल रहितनि आ मंच संचालन मे भोजपुरी के संग-संग मैथिलीक सहभागिता सेहो रहबाक चाही.
ओना मंच संचालक भोजपुरीक प्रसिद्ध कवि गुरचरण सिंह अपन प्रस्तुति मे कोनो कोताही नैं केलनि मुदा पाइन-बुन्नी में भागैत-भीजैत एकत्रित भेल भाखाप्रेमी के रसास्वादन मे कने कोताही त’ जरूरे भेलै.
रोष-आक्रोश-भाषण-वक्तव्यादिक पश्चात कवि सम्मलेनक सत्र प्रारम्भ भेल आ एक भोजपुरी के बाद एक मैथिलीक क्रम मे अपन कविता पाठ केलनि चन्द्रशेखर मिश्र (भोजपुरी), रमण कुमार (मैथिली), गोरख प्रसाद “मस्ताना” (भोजपुरी), योगानन्द हीरा (मैथिली), डॉ. जौहर शाफ़ियावादी (भोजपुरी), रविन्द्र नाथ ठाकुर (मैथिली), अलख अनाड़ी (भोजपुरी), गुरचरण सिंह (भोजपुरी) आ अंत में गंगेश गुंजन (मैथिली). तीन गोट आमंत्रित कवि केर अनुपस्थिति रहल जेना कि : जंग बहादुर सिंह (मैथिली), सुष्मिता पाठक (मैथिली) आ सुभद्रा वीरेन (भोजपुरी). एहि तीन गोट अदृश्य कवि केर बात ज’ छोड़ि देल जाए त’ मंचस्थ नौ गोट कवि लोकनिक उमेर ४०-४५ बर्ख स’ ल’ क’ अस्सी बर्ख धरि छल मने एहि विधा के पारंगत लोकनिक समागम छल. भोजपुरी कवि सभ त’ वास्तव में पारंगत बुझना गेला कारण कविताक पाँति के प्रस्तुति गेय रूप मे सोझा राखि बेर बेर थोपड़ी बजेबा लेल बाध्य करैत छला मुदा मैथिली कवि लोकनिक रचना मार्मिक, साहित्यिक आ लौकिक विषय स’ सम्बंधित रहितो मुक्त छन्दक बाट धेने कने निरस प्रभाव बनौने जा रहल छल जकरा सोझ बाट पर अनलनि मैथिलीक चर्चित कवि/गीतकार रविन्द्र नाथ ठाकुर. गंगेश गुंजन कविता पाठ स’ पूर्व “जय जय भैरवि”क महत्त्व स’ पदाधिकारी आ श्रोता के अवगत करौलनि आ संगहि अकादमी स’ आग्रह केलनि जे नव-नव कविकें सेहो मंच स’ जोड़ल जाय जाहि स’ एके व्यक्ति के बेर-बेर अवसर देला स’ बाँकी प्रतिभा वंचित नैं रहि जाए आ संगहि अकादमीक संगठन मे सुधारात्मक प्रयास सेहो कएल जाए जाहि स’ भविष्य में मैथिली आ भोजपुरी भाषा-भाषी केर मध्य सौहार्दता बनल रहए. सचिवक धन्यवाद ज्ञापनक संग कार्यक्रम संपन्न भेल.
(रिपोर्ट-फोटो : मनीष झा 'बौआभाइ')
Tags: हालचाल हालचाल : एहिपार


text:
बिहार
बिहार भारतक एक प्रशासनिक राज्य छी। ई राज्यक राजधानी आ सभ सँ पैग शहर पटना छी। बिहारक उत्तरमे नेपाल, पूर्वमे पश्चिम बङ्गाल, पश्चिममे उत्तर प्रदेश आ दक्षिणमे झारखण्ड स्थित अछि। बिहार नामक प्रादुर्भाव सम्भवत: बौद्ध बिहारसभक बिहार शब्द सँ बनल अछि। ई क्षेत्र गङ्गा नदी आ सहायक नदीसभक उपजाऊ मैदानमे बसल अछि।प्राचीन काल में विशाल साम्राज्यक गढ़ रहल ई प्रदेश, वर्तमान में देशक अर्थव्यवस्थाक [1] सब सँ पिछड़ल योगदाता म स एगो अछि
सन् 1936 और 2000 म ओडिशा और झारखण्ड के अलग भ गेला सँ ई खेती बाड़ी आ अपन मेधाक क दम पर उन्नैत क रहल हाँ। देशक प्रतिष्ठित परीक्षा जेना आई आई टी आ यूपीएससी सन भीरौहगर परीक्षा मे हरेक बेर एतुक्का विद्यार्थी बिहारक मान-सम्मान बढ़बैत रहैत छैथ। हिनकर सभक निष्ठा आ गौरवशाली इतिहास बिहार क एक बेर फेर सँ सुन्दर आ सुशील बनेता।
क्षेत्रफलक दृष्टि सँ 12वाँ राज्य भ गेल हँ।
इतिहास मुख्य लेख: बिहारक इतिहास बिहार म प्राचीन म कय गो न राज्य छल जाहि में मिथिला आ बाद में मगध सबसों प्रसिद्ध छल। जेकर राजधानी प्राचीन म राजगीर छल, जेकर ऐतिहासिक नाम राजगृह छी। बिहारक नव राजधानी पटनाक पुरनका नाम पाटलिपुत्र छी। मगध सम्राज्य केर महा प्रतापी राजा जरासंध छलाह।
प्राचीन काल मुख्य लेख: बिहारक प्राचीन इतिहास सारण जिलाक गंगा क उत्तर भाग म चिरांद, नवपाषाण युग (लगभग 2500-1345 ईसा पूर्व) सँ एगो पुरातात्विक रिकॉर्ड अछि। बिहारक क्षेत्र जेना-मगध, मिथिला और अंग- धार्मिक ग्रंथ आ प्राचीन भारतक महाकाव्य म वर्णित अछि।
मिथिलाक पहली बेर इंडो-आर्यन लोग सब विदेह साम्राज्यक स्थापना केलाक बाद प्रतिष्ठा प्राप्त भेल। वैदिक काल (सी। 1100-500 ईसा पूर्व) म, विदेह् दक्षिण एशियाक प्रमुख राजनीतिक आ सांस्कृतिक केंद्र म स एगो बनि गेल छल, कुरु आ पंकलाक संग। विदेह साम्राज्यक राजा एत जनक कहबैत छलाह। मिथिलाक जनकक पुत्री छलिह सीता जिनकर वाल्मीकि द्वारा लिखल गेल हिंदू महाकाव्य, रामायण म भगवान रामक पत्नी कय रूप म वर्णित अछि। बाद में विदेह राज्यक वाजिशि नगर म अपन राजधानी छल जे वज्जि समझौता म शामिल भ गेल, मिथिले म अछि। वज्जिक पास एगो रिपब्लिकन शासन छल जत राजा प्रजाक बहुमत सँ बनाओल गेल छल। जैन धर्म आ बौद्ध धर्म सँ संबंधित ग्रंथ म मिलल जानकारीक अनुस्वार पर, वज्जि क 6 वीं शताब्दी ईसा पूर्व सँ गणराज्य कय रूप म स्थापित कयल गेल छल, गौतम बुद्धक जन्म सँ पहिले 563 ईसा पूर्व म, ई दुनियाक पहिल गणतंत्र छल। जैन धर्मक अंतिम तीर्थंकर भगवान महावीरक जन्म वैशाली म भेल छल।
आधुनिक-पश्चिम पश्चिम बिहारक क्षेत्र म मगध 1000 सालक लेल भारत म शक्ति, शिक्षा आ संस्कृतिक केंद्र बनल। 684 ईसा पूर्व में स्थापित हरयंक वंश, राजगढ़ (आधुनिक राजगीर) के शहर सँ मगध पर शासन केलाह। अयि वंशक दु गो प्रसिद्ध राजा बिंबिसार आ हुनकर बेटा अजातशत्रु छल, जे अपनहि बापक सिंहासन पर बैसबाक लेल कैद क लेने छलाह। अजातेशत्रु पाटलिपुत्र शहरक स्थापना केलैथ जे बाद म मगधक राजधानी बनि गेल। हिरुआँ वंशक बाद शिशुनाग वंशक पीछा कयलेन । बाद म नंदवंश बंगाल सँ पंजाब तक पसरल विशाल साम्राज्य पर शासन कयलनि।
भारतक पहिल साम्राज्य, मौर्य साम्राज्य द्वारा नंदवंश क बदैल देल गेल छल। मौर्य साम्राज्य आ बौद्ध धर्मक अहि क्षेत्र म विस्तार भ रहल छल जे आबक आधुनिक बिहार बना देलक। 325 ईसा पूर्व म मगध सँ उत्पन्न मौर्य साम्राज्य क चंद्रगुप्त मौर्य स्थापित केने छलाह, जिनकर मगध म जन्म भेल छलानि। हिनकर पाटलिपुत्र (आधुनिक पटना) म राजधानी छलानि। मौर्य सम्राट, अशोक, जे पाटलीपुत्र (पटना) म जन्म लेने छलाह, ओ दुनियाक इतिहास म सबसौं पैघ शासक मानल जाय छैथ।
240 ई• म मगध म उत्पन्न गुप्त साम्राज्य क विज्ञान, गणित, खगोल विज्ञान, वाणिज्य, धर्म आ भारतीय दर्शन में भारतक स्वर्ण युग कहल जायत अछि। 11 वीं शताब्दी म चोल वंश केर राजेंद्र चोल प्रथम द्वारा बिहार आ बंगाल पर आक्रमण कयल गेल छल।
मध्यकाल मुख्य लेख: बिहारक मध्यकालीन इतिहास मगध म बौद्ध धर्म मुहम्मद बिन बख्तियार खिलजीक आक्रमणक वजह सँ गिरावट म पडि गेल, ओहि समय नालंदा आ विक्रमशिला केर प्रसिद्ध विश्वविद्यालय क नष्ट क दैल गेल। ई दावा कयल गेल कि 12 वीं शताब्दी म हजारो बौद्ध भिक्षु क हत्या भेल छल। डी.एन. झा सुझाव दैत छैथ, ई घटना सर्वोच्चताक लेल लड़ाई म बौद्ध ब्राह्मणक झगड़ा क परिणाम छल। 1540 म, महान पस्तीसक मुखिया, सासाराम केर शेर शाह सूरीक, सम्राट हुमायूंक मुगल सेना क हराक मुगल स उत्तर भारत ल ललेने छलाह। शेर शाह अपन राजधानी दिल्ली क बनौलएथ आ 11 वीं शताब्दी सँ ल क 20 वीं शताब्दी तक, मिथिला पर विभिन्न स्वदेशीय राजवंश सभ शासन केलाह। अहि में सँ पहिल, कर्नाट, अनवर राजवंश, रघुवंशी आ अंततः राज दरभंगा केर बाद। अयि अवधि कय दौरान मिथिलाक राजधानी दरभंगा म स्थानांतरित कयल गेल छल।
आधुनिक काल मुख्य लेख: बिहार का आधुनिक इतिहास 1857 केर प्रथम सिपाही विद्रोह म बिहारक बाबू कुंवर सिंहक महत्वपूर्ण भूमिका छल। 1905 म बंगालक विभाजन केर फलस्वरूप बिहार नामक राज्य अस्तित्व म आयल। 1936 म उड़ीसा अहि सँ अलग क देल गेल। स्वतंत्रता संग्रामक समय बिहार म चंपारणक विद्रोह क, अंग्रेजक खिलाफ बग़ावत फैलाबै मे अग्रगण्य घटना म स एगो गिनल जायत अछि। स्वतंत्रताक बाद बिहारक एक बेर फेर बंटबारा भेल आ 15 नवंबर 2000 के झारखंड राज्य क अहि सँ अलग क देल गेल। भारत छोड़ो आंदोलन म बिहारक गहन भूमिका अछि।
भौगोलिक स्थिति मुख्य लेख: बिहारक भूगोल
उत्तर भारत म 24°20'10" ~ 27°31'15" उत्तरी अक्षांश आ 83°19'50" ~ 88°17'40" पूर्वी देशांतर केर बीच बिहार एगो बहु भाषी राज्य छी। राज्यक कुल क्षेत्रफल 94,163 वर्ग किलोमीटर अछि जाहि म 92,257.51 वर्ग किलोमीटर ग्रामीण क्षेत्र अछि। झारखंड केर अलग भ गेलक बाद बिहारक भूमि मुख्यतः नदि केर मैदान आ कृषियोग्य समतल भूमि अछि। गंगाक पूर्वी मैदान म स्थित अयि राज्यक औसत ऊँचाई १७३ फीट अछि। भौगोलिक तौर पर बिहारक तीन प्राकृतिक विभागो मे बाँटल जा य- उत्तरक पर्वतीय आ तराई भाग, मध्यक विशाल मैदान आ दक्षिणक पहाड़क किनारा। उत्तरक पर्वतीय प्रदेश सोमेश्वर श्रेणीक हिस्सा अछि। अयि श्रेणीक औसत उचाई 455 मीटर अछि परन्तु एकर सबसौ उँच शिखर 874 मीटरक अछि। सोमेश्वर श्रेणी केर दक्षिण म तराई क्षेत्र अछि। मध्यवर्ती विशाल मैदान बिहारक 95% भाग अछि।
गंगा नदी राज्यक लगभग बीचों-बीच बहैत अछि। उत्तर बिहार बागमती, कोशी, बूढी गंडक, गंडक, घाघरा क समतल मैदान अछि। सोन, पुनपुन, फल्गू तथा किऊल नदी बिहार म दक्षिण सँ गंगा में मिलैत अछि।
भाषा और संस्कृति मैथिली, भोजपुरी, मगही, अंगिका, बज्जिका आ सुरजापुरी प्रमुख भाषा अछि। बिहारक संस्कृति भोजपुर, मगध, अंग, मिथिला आ वज्जी संस्कृतिक मिश्रण अछि।
इतिहाससंपादित करें
सन्दर्भ सामग्रीसभसंपादित करें
- ↑ "Nitish Kumar to take oath as Chief Minister of Bihar, Sushil Modi to be deputy CM - Times of India", The Times of India, अन्तिम पहुँच २०१७-०७-२७।
- ↑ "State Profile", Government of Bihar, अन्तिम पहुँच २७ सितम्बर २०१७।
- ↑ "census of india", Census of India 2001, Government of India, २७ मई २००२, ३ अप्रैल २००७-कऽ मूल रूप सङ्ग्रहित, अन्तिम पहुँच १४ अप्रैल २००७।
|deadurl=प्यारामिटर ग्रहण नै केलक (सहायता)
- ↑ "Bihar Budget Analysis 2018–19", PRS Legislative Research, अन्तिम पहुँच २४ जून २०१८।
- ↑ "The Bihar Official Language Act, 1950" (PDF), Cabinet Secretariat Department, Government of Bihar, १९५०, अन्तिम पहुँच ९ अप्रैल २०१५।
- ↑ "Archived copy", मूलसँ ५ मार्च २०१६-मे सङ्ग्रहित, अन्तिम पहुँच २८ मई २०१६।
|dead-url=प्यारामिटर ग्रहण नै केलक (सहायता)
- ↑ Benedikter, Thomas (2009). Language Policy and Linguistic Minorities in India: An Appraisal of the Linguistic Rights of Minorities in India. Münster: LIT Verlag. प॰ 89. आइएसबिएन 978-3-643-10231-7. https://books.google.com/books?id=vpZv2GHM7VQC&pg=PA89&lpg=PA89. अन्तिम पहुँच तिथि: 10 April 2015.
- ↑ "Sub-national HDI - Area Database", Global Data Lab (अङ्ग्रेजीमे), Institute for Management Research, Radboud University, अन्तिम पहुँच २५ सितम्बर २०१८।
- ↑ "6 – State of Literacy", Provisional Population Totals – India, Censusindia.gov.in, पृ: 108. 111, अन्तिम पहुँच २२ अगस्त २०१८।
- ↑ "Census 2011 (Final Data) - Demographic details, Literate Population (Total, Rural & Urban)", planningcommission.gov.in, Planning Commission, Government of India, अन्तिम पहुँच ३ अक्टुबर २०१८।